Το πρόβλημα των κτηνοτρόφων δε λύνεται με έκθεση ιδεών\nΑπογοητευμένοι οι κτηνοτρόφοι από το 6ο Αναπτυξιακό Συνέδριο Ανατολικής Μακεδονίας-Θράκης.\n30/11/2017, 16:05 μμ\nΟι κτηνοτροφικοι σύλλογοι υπογραμμίζουν ότι αρκετές εισηγήσεις συμμετεχόντων στο Αναπτυξιακό θύμιζαν έκθεση ιδεών, ενώ ζητούν την παρέμβαση του πρωθυπουργού Αλέξη Τσίπρα, αναφορικά με το παραγωγικό μοντέλο της κτηνοτροφίας.\nΌπως αναφέρουν, «σε κατ ιδίαν συνάντηση που είχαν μετά το τέλος της πρώτης μέρας του συνεδρίου με την υφυπουργό οικονομικών κ. Παπανάτσιου κι αφού δεν λάβαμε απάντηση για τα οικονομικά θέματα του υπομνήματος μας, κατά τη θεματική ενότητα που συμμετείχε η ίδια, κουβεντιάσαμε και της θέσαμε τα θέματα, αφού από ότι φάνηκε δεν ήταν ενήμερη για το υπόμνημά μας».\n«Τη δεύτερη μέρα στη θεματική ενότητα για τον πρωτογενή τομέα δεν πήραμε σχεδόν καμιά απάντηση για τα 20 και πλέον θέματα και προτάσεις που είχαμε αποστείλει.\nΟ υπουργός ΑΑΤ, ο Αναπληρωτής και ο Υφυπουργός αναλώθηκαν σε εισηγήσεις που θύμιζαν έκθεση ιδεών χωρίς καμιά ουσία, παρακάμπτοντας τη συντριπτική πλειοψηφία των θεμάτων που είχαμε θέσει. Καμία ουσιαστικά λύση για τα καθημερινά προβλήματα της κτηνοτροφίας, κανένας σχεδιασμός και από ότι φαίνεται καμιά προοπτική για αισιοδοξία των ανθρώπων που ασχολούνται με αυτήν», καταλήγουν.\nΑναλυτικά η ανακοίνωση των Συλλόγων έχει ως εξής:\nΚΤΗΝΟΤΡΟΦΙΚΟΙ ΣΥΛΛΟΓΟΙ ΑΜΘ ΚΟΜΟΤΗΝΗ 29-11-2017\nτηλ. 6972409960 ΠΡΟΣ : Γρ. Πρωθυπουργού\nΝα σημειωθεί ότι 20 περίπου μέρες πριν την έναρξή του, σε συνάντηση με κλιμάκια κατά νομό των οργανωτών των συνεδρίου, μας ζητήθηκε να στείλουμε μέχρι 31 Οκτωβρίου μέσω email,υπόμνημα με τα προβλήματα και τις προτάσεις μας για την κτηνοτροφία, ξεχωριστά για κάθε υπουργείο που αφορούν αυτά, με σκοπό να λάβουμε απαντήσεις τις ημέρες του συνεδρίου. Θεωρήσαμε ότι ήταν μια πολύ καλή ευκαιρία για να πάρουμε απαντήσεις επιτέλους, στα φλέγοντα ζητήματα που ταλανίζουν τον κλάδο μας εδώ και χρόνια. Στείλαμε το κοινό υπόμνημά μας οι 7 σύλλογοι και 2 συνεταιρισμοί κτηνοτρόφων της ΑΜΘ, δηλαδή όλοι οι σύλλογοι πλην ενός κι αναμέναμε να ακούσουμε τις απαντήσεις. Δυστυχώς για μια ακόμη φορά πλήρης απογοήτευση.\nΤη δεύτερη μέρα στη θεματική ενότητα για τον πρωτογενή τομέα δεν πήραμε σχεδόν καμιά απάντηση για τα 20 και πλέον θέματα και προτάσεις που είχαμε αποστείλει.\nΟ υπουργός ΑΑΤ, ο Αναπληρωτής και ο Υφυπουργός αναλώθηκαν σε εισηγήσεις που θύμιζαν έκθεση ιδεών χωρίς καμιά ουσία, παρακάμπτοντας τη συντριπτική πλειοψηφία των θεμάτων που είχαμε θέσει. Καμία ουσιαστικά λύση για τα καθημερινά προβλήματα της κτηνοτροφίας, κανένας σχεδιασμός και από ότι φαίνεται καμιά προοπτική για αισιοδοξία των ανθρώπων που ασχολούνται με αυτήν.\nΊσως να είναι θέμα προσώπων, ίσως πολιτικής επιλογής της κυβέρνησης ή συνδυασμός και των δύο.\nΜας φαίνεται όμως χωρίς λογική η αισιοδοξία του υπουργού ΑΑΤ ο οποίος όταν δεν θέλει ή δεν μπορεί να απαντήσει, πετάει την μπάλα στην εξέδρα, μιλώντας συνεχώς για τους προηγούμενους κυβερνόντες και για την κατάσταση που παρέλαβε στο υπουργείο.\nΤα ίδια όμως έλεγαν και οι προηγούμενοι για τους πριν από αυτούς.\nΜας έκανε επίσης αλγεινή εντύπωση η έπαρση του αναπληρωτή υπουργού ΑΑΤ κ. Γιάννη Τσιρώνη, ο οποίος όπως φαίνεται θεωρεί ότι έχει το αλάθητο.\nΑπάντηση όμως στα προβλήματα της κτηνοτροφίας δεν έδωσε.\nΕίχαμε θέσει επίσης θέματα για την υπουργό κοινωνικής ασφάλισης κ. Αχτσιόγλου, όμως δυστυχώς δεν ασχολήθηκε με τα θέματα αυτά, κατά τη θεματική ενότητα που συμμετείχε, κάτι που μας κάνει να πιστεύουμε ότι και αυτή δεν ήταν ενήμερη για το υπόμνημά μας.\nΤο αποτέλεσμα λοιπόν είναι ότι χάθηκε άλλη μία ευκαιρία για να δοθεί κίνητρο και ώθηση στους κτηνοτρόφους να συνεχίσουν να παράγουν.\nΓιατί θα πρέπει να γνωρίζουν οι κυρίες και οικύριοι υπουργοί ότι όταν θέλεις να αναπτυχθεί ένας κλάδος της οικονομίας, προσπαθείς πρώτα να στηρίξεις τη βάση του, που είναι οι ήδη υπάρχοντες κτηνοτρόφοι.\nΠρώτα δημιουργείς ένα περιβάλλον βιώσιμης ανάπτυξης γι’ αυτούς και μετά προχωράς στο επόμενο βήμα, δείχνοντας στους νεοεισερχόμενους την προοπτική για τη δική τους επαγγελματική ανέλιξη και προοπτική.\nΠαραίτηση Τσιάλτα από ΕΦΕΤ έφεραν τα εμπόδια ελέγχων στην αγορά\nΤην παραίτησή του υπέβαλε – σύμφωνα με πληροφορίες του Agronews – ο πρόεδρος του ΕΦΕΤ, Γιάννης Τσιάλτας στον υπουργό...\nΣτην Πανελλήνια Σύσκεψη των Οινοποιών ο Αραχωβίτης\nΤα ζητήματα αιχμής που απασχολούν τον συνεταιριστικό χώρο και τα ειδικά θέματα του αμπελοοινικού τομέα, θα εξετασθού...\nΕνίσχυση κρατικής εποπτείας σε Αγροτικούς Συνεταιρισμούς με απόφαση Αρ...\nΑπόφαση με την οποία ασκείται κρατική εποπτεία στους Αγροτικούς Συνεταιρισμούς ενεργοποιείται με ΦΕΚ που υπογράφει ο...


Ιστορία: Ένα Φτωχό Γεροντάκι | ΚΟΜΙΞ Wiki | FANDOM powered by Wikia\nΝτόναλντ Ντακ, Χιούη, Λιούη και Ντιούη, Θείος Σκρουτζ, Μουργόλυκοι\nΚΟΜΙΞ 104, Η Μεγάλη Βιβλιοθήκη Disney Τόμος 4- Η Χρυσή Περικεφαλαία\nΗ ιστορία Ένα Φτωχό Γεροντάκι είναι μια πολυσέλιδη ιστορία που έγραψε και σχεδίασε ο Καρλ Μπαρκς τον Σεπτέμβριο του 1951 και δημοσιεύθηκε τον Μάρτιο του επόμενου έτους. Στην Ελλάδα την είδαμε για πρώτη φορά στο ΚΟΜΙΞ 104.\nΟι Μουργόλυκοι σκοπεύουν να κλέψουν την περιουσία του Σκρουτζ κι έτσι εκείνος αποφασίζει να την κρύψει σε μια λίμνη. Οι ληστές όμως βρίσκουν την κρυψώνα και ο κροίσος αντιμετωπίζει τα πάνδεινα, προκειμένου να σώσει τα χρήματα του.\nΟ Σκρουτζ Μακ Ντακ βρίσκεται στο θησαυροφυλάκιο του και απολαμβάνει το καθημερινό του μπάνιο στα χρήματα, με τον Ντόναλντ να παρακολουθεί. Μόλις τελειώνει την βουτιά του ο κροίσος αρχίζει να λέει στον ανιψιό του όλα τα πλεονεκτήματα που προσφέρει η απόκτηση μιας σημαντικής περιουσίας, όπως χαλάρωση και ξεκούραση.\nΚαθώς όμως μιλάει τρέχει να σκοτώσει σκόρους, που θα τρώγανε τα χαρτονομίσματα, να ξεσκονίσει ιστούς αράχνης και να πιάνει ποντίκια, κοπιάζοντας αδιάκοπα για να διατηρήσει την περιουσία του. Ξαφνικά όμως ακούει θορύβους από το διπλανό οικόπεδο και τρομοκρατημένος συνειδητοποιεί ότι οι Μουργόλυκοι χτίζουν ένα κτήριο, ώστε να κλέψουν τα λεφτά του, τρυπώντας τον τοίχο του θησαυροφυλακίου.\nΟ Σκρουτζ είναι απαρηγόρητος, αφού δεν μπορεί να καλέσει την αστυνομία, πριν οι κακοποιοί να του κλέψουν την περιουσία, μιας και δεν κάνουν κάτι παράνομο. Στην συνέχεια όμως, ενθυμούμενος την σκληρή του προσπάθεια να κερδίσει αυτά τα χρήματα, στο Κλοντάικ και στα ορυχεία χαλκού, αποφασίζει να αντισταθεί μέχρι τέλους στους Μουργόλυκους.\nΟι Μουργόλυκοι παρκάρουν το φορτηγό τους ακριβώς μπροστά στον τοίχο του θησαυροφυλακίου...\nΈτσι, σκέφτεται ένα ιδιοφυές πλάνο, προκειμένου να απομακρύνει τα χρήματα του από το θησαυροφυλάκιο χωρίς να το καταλάβουν οι ληστές. Κατ'αρχάς, μαθαίνει ότι οι κλέφτες αδειάζουν τα μπάζα από την κατασκευή του κτηρίου σε μια τεχνητή λίμνη, την οποία και αγοράζει.\nΕν συνεχεία, το ίδιο βράδυ, εγκαθιστά μια καταπακτή στον τοίχο του θησαυροφυλακίου, ακριβώς πάνω από το σημείο που οι Μουργόλυκοι παρκάρουν το φορτηγό, με το οποίο μεταφέρουν τα μπάζα. Κατ' αυτόν τον τρόπο, χωρίς οι Μουργόλυκοι να το καταλαβαίνουν, μεταφέρουν λίγα λίγα τα χρήματα του στην λίμνη, αφού νομίζουν πως το φορτηγό περιέχει μόνο άχρηστα χώματα.\nΠλέον όλα τα λεφτά του Σκρουτζ βρίσκονται στην τεχνητή λίμνη, η οποία σχηματίζεται από ένα ξύλινο φράγμα και ο μεγιστάνας φροντίζει να οχυρώσει τις ακτές με δρακόντεια μέτρα. Εν τω μεταξύ οι Μουργόλυκοι, κάνουν την τρύπα στο κτήριο αλλά συνειδητοποιούν πως είναι άδειο, με αποτέλεσμα να απογοητευθούν και να μην μπορούν να καταλάβουν πως ο Σκρουτζ απομάκρυνε τα χρήματα του χωρίς να το πάρουν είδηση.\nΟ κροίσος όμως έχει αρχίσει να νοσταλγεί το μπάνιο στα λεφτά του και αποφασίζει να φτιάξει ένα τεχνητό χρηματικό νησάκι στην λίμνη, ώστε να μπορέσει να απολαύσει τις βουτιές στην περιουσία του. Παράλληλα, ένας Μουργόλυκος, ο οποίος δεν αντέχει να σκέφτεται άλλο που έχουν πάει τα λεφτά αποφασίζει να πάει στην λίμνη για ψάρεμα, ώστε να ξεσκάσει. Εκεί όμως με μεγάλη του έκπληξη βλέπει τον Σκρουτζ να βουτάει στα λεφτά του και αμέσως ειδοποιεί τα αδέρφια του.\nΟ Μουργόλυκος βλέπει το νησί από χρήμα του Σκρουτζ!\nΟι κακοποιοί αγοράζουν όλα τα οικόπεδα κάτω από το φράγμα και όταν ο μεγιστάνας τους βλέπει τρομοκρατείται ολόκληρος, αφού εάν οι ληστές καταστρέψουν το φράγμα, όλα τα λεφτά θα καταλήξουν στο δικό τους έδαφος και θα είναι δικά τους και με τον νόμο.\nΟι κλέφτες αμέσως αρχίζουν τις επιθέσεις τους στο φράγμα με τον Σκρουτζ και τα ανίψια του να προσπαθούν απεγνωσμένα να τους σταματήσουν. Οι Μουργόλυκοι προσπαθούν να κάψουν το φράγμα, να ρίξουν βόμβες ώστε να διαλυθεί και να προκαλέσουν καταιγίδες που θα το καταστρέψουν, αλλά ο Σκρουτζ τους σταματάει.\nΟ Ντόναλντ αγοράζει τα έντομα από τους μεταμφιεσμένους Μουργόλυκους...\nΤότε, δημοσιεύουν ένα άρθρο στην εφημερίδα, το οποίο αναφέρεται στους τερμίτες που τρώνε ξύλο κι όταν ο κροίσος το διαβάζει, φοβούμενος ότι οι τερμίτες μπορούν να φάνε το φράγμα στέλνει τον Ντόναλντ να αγοράσει κάτι που να τους απωθεί. Ο τελευταίος όμως συναντάει στον δρόμο τους Μουργόλυκους μεταμφιεσμένους, οι οποίοι πουλάνε κάποια έντομα που δήθεν διώχνουν τους τερμίτες. Ο Ντόναλντ τα αγοράζει και τα αφήνει ελεύθερα στο φράγμα, χωρίς να γνωρίζει ότι αποτελούν σούπερ-τερμίτες, που έφτιαξαν οι παράνομοι.\nΠράγματι, σε λίγο τα έντομα αρχίζουν να καταβροχθίζουν το φράγμα και παρά τις προσπάθειες του δισεκατομμυριούχου να αντικαταστήσει τα ξύλα, οι τερμίτες το τρώνε αστραπιαία. Το φράγμα εν τέλει καταρρέει με μια τεράστια πλημμύρα να σαρώνει τα πάντα στο πέρασμα της και να μεταφέρει ολόκληρη την περιουσία του στην γη των Μουργόλυκων. Οι κλέφτες αποκτούν όλα τα λεφτά του Σκρουτζ, με τον τελευταίο να αποφασίζει να πάει να τους συγχαρεί για την νίκη τους.\nΤο φράγμα καταρρέει και μια τεράστια πλημμύρα με λεφτά ξεκινά!\nΟ πρώην εκατομμυριούχος δίνει τα συγχαρητήρια του στους Μουργόλυκους και τους ζητάει μια επιθυμία, να κάνει μια τελευταία βουτιά στα λεφτά του. Οι κλέφτες μένουν άφωνοι από τις κολυμβητικές ικανότητες του Σκρουτζ και αποφασίζουν να δοκιμάσουν και οι ίδιοι, μετά από παρότρυνση του τελευταίου, μιας και τα χρήματα είναι πλέον δικά τους. Όταν όμως το επιχειρούν σκάνε με τα κεφάλια τους στο χρήμα και πέφτουν ξεροί, με τον Σκρουτζ να παραδέχεται πως αυτός ήταν ο σκοπός του από την αρχή.\nΟ Σκρουτζ παίρνει και πάλι πίσω την περιουσία του και όλα γίνονται όπως πριν, με τον μεγιστάνα να λέει στον Ντόναλντ πως ακόμα δεν του έχει πει για την ασφάλεια που προσφέρουν τα χρήματα. Ο Ντόναλντ και οι Χιούη, Λιούη και Ντιούη θυμώνουν και του λένε πως τελικά δεν είναι παρά ένα φτωχό γεροντάκι, αφού τα εκατομμύρια του είναι σκέτος μπελάς και φεύγουν.\nΟι Μουργόλυκοι σκάνε σαν καρπούζια στο χρήμα!\nΣτο τέλος, το ζάπλουτο παπί, αφού το σκέφτεται για λίγο, δηλώνει πως αυτά είναι βλακείες, αφού μπορεί να απολαύσει τα χρήματα του και ξεκινάει να κολυμπάει σαν δελφίνι και να σκάβει λαγούμια και να πετάει τα χρήματα στον αέρα και να τα αφήνει να πέφτουν στο κεφάλι του!\nΗ ιστορία Ένα Φτωχό Γεροντάκι, είναι η πρώτη ιστορία που ο Καρλ Μπαρκς προάγει τον θείο Σκρουτζ σε πρωταγωνιστικό ρόλο. Εδώ φαίνεται το πόσο πολύ παρομοιάζει ο Μπαρκς τους παπιο-ήρωές του με κανονικούς ανθρώπους. Σε μια φράση από τις πρώτες σελίδες, που αποτελεί και τον τίτλο της ιστορίας, ο θείος Σκρουτζ αναφωνεί: "Συμφορά μου! Θα γίνω ένα φτωχό γεροντάκι!". Όχι "ένα φτωχό παπί", αλλά "ένα φτωχό γεροντάκι", ("a poor old man" στο πρωτότυπο αγγλικό κείμενο)!!!\nΤο πρώτο φλασμπακ του Σκρουτζ από τον Καρλ Μπαρκς, δείχνει την δύσκολη ζωή στο Κλοντάικ.\nΗ ιστορία αυτή αποτελεί ουσιαστικά την πρώτη ιστορία του περιοδικού Uncle Scrooge, του θρυλικού αμερικάνικου περιοδικού που είναι αφιερωμένο στο πιο πλούσιο παπί των κόμικς. Στην ιστορία αυτή, στην οποία ο Καρλ Μπαρκς χρησιμοποιεί για πρώτη φορά τον Σκρουτζ Μακ Ντακ ως ήρωα σε μια πολυσέλιδη περιπέτεια, ο δημιουργός αποφασίζει να εμβαθύνει τον χαρακτήρα του και να παρουσιάσει τις πρώτες πτυχές του παρελθόντος του.\nΈτσι, αφηγείται πως ο Σκρουτζ κατάφερε να γίνει πλούσιος όντας ο πιο σκληρός από τους σκληρούς και ο πιο πονηρός από τους πονηρούς, ενώ με τον προσωπικό του μόχθο κατάφερε να βρει χρυσάφι στο παγωμένο Κλοντάικ και χαλκό στις πεδιάδες της Αμερικής.\nΟ Σκρουτζ κάνει μακροβούτια στην περιουσία του!\nΑργότερα, ο χαρισματικός επίγονος του Καρλ Μπαρκς. Ντον Ρόσα, χρησιμοποιώντας αυτά τα στοιχεία, που είναι διάσπαρτα στο έργο του Παπιανθρώπου, θα γράψει το πολυβραβευμένο έργο: Ο Βίος και η Πολιτεία του Σκρουτζ Μακ Ντακ. Παρουσιάζεται επίσης η αγάπη του θείου Σκρουτζ για τις βουτιές στο χρήμα, δηλαδή να κολυμπάει μέσα του σαν δελφίνι, να σκάβει λαγούμια σαν τυφλοπόντικας και φυσικά να το πετάει στον αέρα και να το αφήνει να πέφτει στο κεφάλι του.\nΤο χάρισμα αυτό δεν θεωρείται καθόλου αυτονόητο, αλλά προκύπτει σαν αποτέλεσμα της αγάπης του Σκρουτζ για τα λεφτά του και της σοβαρής ενασχόλησης του με αυτά, όπως φαίνεται από το γεγονός ότι για τους Μουργόλυκους είναι τελείως αδύνατον να κάνουν βουτιές σε αυτό. Επομένως, η ιστορία Ένα Φτωχό Γεροντάκι αποτελεί την πραγματική αρχή ενός ήρωα που καταξιώθηκε ως ένας από τους διάσημους χαρακτήρες της Ένατης Τέχνης!\nΣχέδιο: Ναπολέο Φιγκιουρέντο\nΣχέδιο: Ντάαν Γίππες\nΣχέδιο: Αμπρότζιο Βεργκάνι\nΗ δημοσίευση της ιστορίας στο ΚΟΜΙΞ 104, με ένα εξώφυλλο του Καρλ Μπαρκς\nΕλαιογραφία του Καρλ Μπαρκς, βασισμένη στην ιστορία.\nΕικόνα του Ντον Ρόσα, αφιερωμένη στην ιστορία.\nΑνακτήθηκε από το "http://el.komix.wikia.com/wiki/%CE%99%CF%83%CF%84%CE%BF%CF%81%CE%AF%CE%B1:_%CE%88%CE%BD%CE%B1_%CE%A6%CF%84%CF%89%CF%87%CF%8C_%CE%93%CE%B5%CF%81%CE%BF%CE%BD%CF%84%CE%AC%CE%BA%CE%B9?oldid=87047".


Τα πλεονεκτήματα των συνθετικών λιπαντικών στην βιομηχανική λίπανση.\nΤα Mobil SHC σε σύγκριση με τα ορυκτέλαια\nΤα λιπαντικά Mobil SHC προσφέρουν πλεονεκτήματα τα οποία απλά, δεν μπορούν να καλύψουν τα ορυκτέλαια. Κάτω από δυσμενείς συνθήκες λειτουργίας, όπως υψηλές θερμοκρασίες, φορτία και πιέσεις, συχνές διακοπές και εκκινήσεις, μεγάλα θερμοκρασιακά εύρη, τα Mobil SHC παίζουν ακόμα πιό σημαντικό ρόλο στο να διασφαλίσουν αξιόπιστη λειτουργία, σε μειωτήρες, συμπιεστές, ρουλεμάν ή αεροσυμπιεστές.\nΓια παράδειγμα, το ανώτερο όριο λειτουργίας των Mobil SHC είναι σημαντικά υψηλότερο σε σχέση με τις μέγιστες θερμοκρασίες λειτουργίας, ακόμα και των υψηλότερης ποιότητας ορυκτελαίων. Επίσης, λόγω της εξαιρετικής θερμικής σταθερότητας και της αντοχής στην οξείδωση, οι σχηματισμοί επικαθίσεων μειώνονται στο ελάχιστο, ενώ μεγαλώνουν τα διαστήματα αλλαγής των λιπαντικών.\nΤα Mobil SHC, είναι επίσης χρήσιμα στις πολύ χαμηλές θερμοκρασίες περιβάλλοντος στις οποίες συνήθως τα απλά ορυκτέλαια τείνουν να γίνονται παχύρευστα. Ο υψηλός δείκτης ιξώδους, δίνει στα Mobil SHC την ικανότητα να ρέουν σε χαμηλές θερμοκρασίες, σχηματίζοντας παχύτερο φιλμ λιπαντικού και παίζοντας σημαντικό ρόλο στην προστασία των μηχανικών μερών του εξοπλισμού.\nΟλα αυτά τα χαρακτηριστικά των Mobil SHC, οδηγούν σε ένα επίσης δυνητικό πλεονέκτημα: την εξοικονόμηση ενέργειας. Τα συνθετικά λιπαντικά, σχηματίζουν παχύτερο φιλμ στις θερμοκρασίες λειτουργίας σε σύγκριση με τα ορυκτέλαια, μειώνοντας την επαφή μετάλλου-μετάλλου και τη σχετιζόμενη με αυτή απώλεια ενέργειας. Επίσης, ενέργεια μπορεί να χαθεί λόγω της τυρβώδους ροής κατά την κίνηση των μηχανικών μερών μέσα στο λιπαντικό: κατά την εκκίνηση του εξοπλισμού, τα συνθετικά λιπαντικά έχουν χαμηλότερο ιξώδες σε σύγκριση με τα αντίστοιχα ορυκτέλαια του ίδιου βαθμού ιξώδους κατά ISO, με αποτέλεσμα τη μικρότερη απώλεια ενέργειας. Τέλος, εφόσον τα Mobil SHC έχουν χαμηλότερο συντελεστή τριβής ολίσθησης, συμπεριφέρονται καλύτερα σε συνθήκες υψηλής πίεσης.\nΤα λιπαντικά Mobil SHC βοηθούν στη βελτίωση της λειτουργίας του εξοπλισμού, στην αύξηση της διαθεσιμότητάς του και δυνητικά, στη βελτίωση της παραγωγικότητας.


Μέταλλα στα φαγητά για την υγεία του καρδιαγγειακού - Με Υγεία\nΟι καρδιαγγειακές παθήσεις είναι η κύρια αιτία θανάτου παγκοσμίως. Σε αυτό το άρθρο, θα εξερευνήσουμε τα μέταλλα στα φαγητά που συμβάλλουν στην καλή υγεία του καρδιαγγειακού.\nΣήμερα, θα ρίξουμε μια ματιά στην υγεία του καρδιαγγειακού και τον ρόλο που παίζουν σε αυτή τα μέταλλα στα φαγητά.\nΑυτή τη στιγμή η κυρίαρχη διατροφή στον πλανήτη είναι η Δυτική διατροφή. Αυτό σημαίνει υψηλή πρόσληψη κορεσμένων λιπαρών, νατρίου, και ζάχαρης. Δηλαδή, δεν είναι επαρκής σε μέταλλα που διατηρούν μια ισορροπία στο σώμα.\nΤο παραπάνω γίνεται επειδή οι ποσότητες λαχανικών, φρούτων, και καρπών δεν είναι αρκετές για να καλύψουν τις απαιτούμενες ημερήσιες ανάγκες. Όμως, γιατί είναι σημαντικά τα μέταλλα στα φαγητά για την υγεία του καρδιαγγειακού;\nΣύμφωνα με τον Παγκόσμιο Οργανισμό Υγείας (ΠΟΥ), οι καρδιαγγειακές παθήσεις είναι η κύρια αιτία θανάτου παγκοσμίως. Κατά συνέπεια, για την αποτελεσματική αποτροπή τους και τη γρήγορη θεραπεία αυτών των ασθενειών, οι ειδικοί προτείνουν μια υγιεινή διατροφή μαζί με συχνή φυσική δραστηριότητα ως συμπληρώματα σε μια φαρμακευτική αγωγή ή ως μέτρα πρόληψης κατά των ασθενειών αυτών.\nΟι καρδιαγγειακές παθήσεις είναι μια ομάδα ασθενειών που περιλαμβάνει καρδιακές παθήσεις, εγκεφαλοαγγειακές νόσους, και ασθένειες των αιμοφόρων αγγείων. Κάθε χρόνο, 17,1 εκατομμύρια άνθρωποι σε ολόκληρο τον κόσμο χάνουν τη ζωή τους εξαιτίας αυτών των ασθενειών. Σύμφωνα με τον ΠΟΥ, το 80% αυτών των θανάτων θα μπορούσαν να έχουν αποφευχθεί αν οι ασθενείς ακολουθούσαν έναν υγιεινό τρόπο ζωής και μείωναν τους παράγοντες επικινδυνότητας.\nΑνακαλύψτε: Τι να τρώτε για να έχετε μια υγιή καρδιά\nΒασικοί παράγοντες επικινδυνότητας ανάπτυξης καρδιακών παθήσεων\nΗ υπερβολική κατανάλωση λιπαρών, επεξεργασμένων αλεύρων, και ζάχαρης σχετίζεται με την εμφάνιση των καρδιαγγειακών παθήσεων.\nΓενικά, οι φτωχές διατροφικές συνήθειες, μαζί με άλλες βλαβερές συνήθειες, συνδέονται άμεσα με την ανάπτυξη αθηροσκλήρωσης. Σε αυτή την ασθένεια συσσωρεύονται λιπίδια στις αρτηρίες, αποτρέποντας τη σωστή λειτουργία τους.\nΕδώ είναι ορισμένοι παράγοντες που βοηθούν στην εμφάνιση της αθηροσκλήρωσης:\nΣυμπεριφορικοί παράγοντες επικινδυνότητας: Κάπνισμα, μη ύπαρξη φυσικής δραστηριότητας, διατροφή πλούσια σε αλάτι και λιπαρά, και αλκοολισμός.\nΜεταβολικοί παράγοντες επικινδυνότητας: Υπέρταση, σακχαρώδης διαβήτης, υπερχοληστερολαιμία, παραπανίσιο βάρος, παχυσαρκία.\nΕπίσης, τα μεταβολικά νοσήματα σχετίζονται στενά με τους συμπεριφορικούς παράγοντες επικινδυνότητας. Η Δυτική διατροφή συνδέεται με την υπερβολική συσσώρευση λιπώδους ιστού, πράγμα που αντανακλάται στο αυξημένο σωματικό βάρος. Το παραπανίσιο βάρος και η παχυσαρκία αλλάζουν τη λειτουργία των οργάνων προκαλώντας ασθένειες όπως σακχαρώδη διαβήτη, υπέρταση, και δυσλιπιδαιμία.\nΈνας υγιεινός τρόπος ζωής με καλές διατροφικές συνήθειες και άσκηση είναι απαραίτητος. Εξάλλου, ορισμένες διατροφικές συστάσεις μπορούν να βοηθήσουν στον έλεγχο των μεταβολικών διαταραχών, καθώς επίσης και τα πλάνα διατροφής τα οποία θέτουν υπό έλεγχο πολλούς παράγοντες επικινδυνότητας και προστατεύουν την καρδιά. Ανάμεσα σε αυτά, το πιο γνωστό είναι οι Διατροφικές Προσεγγίσεις για την Παύση της Υπέρτασης (δίαιτα DASH).\nΗ δίαιτα DASH για την υγεία του καρδιαγγειακού\nΗ δίαιτα DASH δημιουργήθηκε από το Εθνικό Ινστιτούτο για την Καρδιά, τους Πνεύμονες, και το Αίμα (NHLBI). Γενικά, χαρακτηρίζεται από:\nΥψηλή κατανάλωση λαχανικών και φρούτων.\nΑντικατάσταση επεξεργασμένων αλεύρων με ολικής άλεσης.\nΜέτρια κατανάλωση λιπαρών και τροφών ζωικής προέλευσης.\nΠεριστασιακή ή καθόλου κατανάλωση τροφών με μεγάλες ποσότητες ζάχαρης.\nΑυτή η δίαιτα ρυθμίζει αποτελεσματικά τους μεταβολικούς παράγοντες που σχετίζονται με την ανάπτυξη κάποιας καρδιαγγειακής νόσου. Πολλές μετά-αναλύσεις έδειξαν ότι αυτή η διατροφή έχει πολυάριθμα υγιεινά οφέλη. Για την ακρίβεια, μειώνει την εμφάνιση καρδιαγγειακών παθήσεων, της πίεσης, της γενικής χοληστερίνης, της χοληστερίνης LDL, της γλυκοποιημένης αιμοσφαιρίνης, της ινσουλίνης πλάσματος νηστείας, ακόμη και το βάρος σε κλινικές δοκιμές.\nΤα υγιεινά οφέλη της δίαιτας DASH σχετίζονται με τη βιολογική δράση άλλων θρεπτικών στοιχείων των τροφών. Σε αυτά περιλαμβάνονται τα φλαβονοειδή, τα οποία έχουν αντιφλεγμονώδεις και αντιοξειδωτικές ιδιότητες, όπως επίσης τα μέταλλα στις τροφές, τα οποία επιδρούν στα αιμοφόρα αγγεία.\nΔιαβάστε επίσης: Τι πρέπει να τρώτε αν πάθατε καρδιακή προσβολή\nΠοια είναι τα κύρια μέταλλα στα φαγητά για την καλή υγεία του καρδιαγγειακού;\nΤα φαγητά που είναι πλούσια σε κάλιο, μαγνήσιο, και ασβέστιο μπορούν να βοηθήσουν στη διατήρηση της καλής υγείας του καρδιαγγειακού.\nΌπως έχετε δει, πολλές θρεπτικές ουσίες έχουν θετική επίδραση στην καρδιαγγειακή υγεία. Όμως, εδώ θα επικεντρωθούμε στα μέταλλα στα οποία, όπως δείχνει η μελέτη που εκδόθηκε στο Current Hypertension Reports, είναι περισσότερο ωφέλιμα.\nΜέταλλα στα φαγητά για την υγεία του καρδιαγγειακού: Κάλιο\nΑρχικά, αυτό το μέταλλο αλληλεπιδρά με το σύστημα ρενίνης-αγγειοτασίνης για να αλλάξει την δραστηριότητα του πλάσματος του αμφιβληστροειδή χιτώνα. Έτσι, αποτρέπει την αύξηση των επιπέδων της πίεσης του αίματος. Επίσης, συμμετέχει στη νεφρική απέκκριση νατρίου. Γι’ αυτό, μειώνει τους δείκτες ενδοθηλιακής δυσλειτουργίας του σώματος.\nΠηγές καλίου είναι το σπανάκι, οι ντομάτες, τα κολοκυθάκια, τα μανιτάρια, οι μπανάνες, οι ξηροί καρποί, τα αβοκάντο, και οι σπόροι τσία.\nΣτη συνέχεια, αυτό το μέταλλο δρα ως αναστολέας της σύσπασης του αγγειακού λείου μυ, ασκώντας μια αγγειοδιασταλτική δράση. Έτσι, το αίμα ρέει με λιγότερη πίεση μέσα στις φλέβες και τις αρτηρίες.\nΤρόφιμα με μαγνήσιο είναι οι ξηροί καρποί, η μαύρη σοκολάτα (70% κακάο), και τα δημητριακά ολικής αλέσεως.\nΤέλος, το ασβέστιο έχει παρόμοια δράση με τους αναστολείς του μετατρεπτικού ενζύμου της αγγειοτασίνης (ΑΜΕ). Έτσι, εμποδίζει τη διαστολή των αγγείων. Επίσης, συνεργάζεται με το κάλιο στη νεφρική απέκκριση νατρίου.\nΤρόφιμα όπως τα προϊόντα από άπαχο γάλα, οι σαρδέλες, τα αμύγδαλα, και ρεβύθια είναι πλούσια σε ασβέστιο.\nΜία διατροφή με ποικιλία που περιλαμβάνει λαχανικά, φρούτα, και δημητριακά ολικής άλεσης, μαζί με ήπια πρόσληψη τροφών ζωικής προέλευσης με χαμηλά λιπαρά διασφαλίζει την επαρκή πρόσληψη μετάλλων και άλλων θρεπτικών ουσιών που προστατεύουν το καρδιαγγειακό. Με αυτόν τον τρόπο, το σώμα σας θα λειτουργεί όπως πρέπει. Επιπλέον, θα σας βοηθήσει να θέσετε υπό έλεγχο τους μεταβολικούς παράγοντες επικινδυνότητας που σχετίζονται με την εμφάνιση καρδιακών παθήσεων.\nΓενικά, είναι σημαντικό να συμβουλευτείτε έναν/μία διατροφολόγο για να κάνετε μια σωστή διατροφική αξιολόγηση και διάγνωση. Έτσι, θα λάβετε ένα εξατομικευμένο διατροφικό πλάνο το οποίο θα καλύπτει τις ανάγκες σας και θα συμβάλλει σε μια καλύτερη υγεία.


Κινηματογραφική Ομάδα Φοιτητών Ιατρικής: March 2016\nΚΟΦΙ - "In the mood for love" Προβολή Παρασκευή 11/3\nΑυτή την Παρασκευή 11 Μαρτίου, προβάλλουμε την Κινέζικη ταινία του 2000, "Ερωτική επιθυμία" ("In the mood for love").\nΣκηνοθεσία Γουόνγκ Καρ Βάι με τους: Τόνι Λενγκ, Μάγκι Τσενγκ\nΣτο Χονγκ Κονγκ του 1962, ένας δημοσιογράφος και μια υπάλληλος γραφείου νοικιάζουν την ίδια μέρα τα διαμερίσματά τους στην ίδια πολυκατοικία μαζί με τους συζύγους τους. Οι τελευταίοι λόγω επαγγελματικών υποχρεώσεων αναγκάζονται να λείπουν συχνά από το σπίτι τους. Όταν ο Τσόου και η Σου αντιληφθούν ότι οι σύζυγοί τους είναι παράνομο ζευγάρι θα θελήσουν να αναζητήσουν το πώς ξεκίνησε αυτό το ειδύλλιο ανάμεσα στους δύο τους, κάτι που θα τους οδηγήσει στο να έρθουν πιο κοντά και να αναπτυχθούν ερωτικά αισθήματα ανάμεσά τους. «Προβάρουν» μια σχέση απιστίας που θα μπορούσε να ήταν η δική τους. Μια σχέση που δε μπορεί να γίνει δική τους, γιατί, όπως λέει η Σου, «δεν θα γίνουμε σαν αυτούς». Κανείς τους δεν έχει το κουράγιο.\nΗ ''Ερωτική επιθυμία'' αποτελεί το άτυπο δεύτερο μέρος της τριλογίας που ξεκίνησε το 1991 με το ''Οι άγριες μέρες μας'' και τελείωσε το 2004 με το ''2046''. Και στις τρεις ταινίες κύριος θεματικός άξονας του σκηνοθέτη είναι ο ερωτισμός και οι ανθρώπινες σχέσεις. Πράγματι, θα δει κανείς ότι προσεγγίζει με έναν εξαιρετικά προσεκτικό τρόπο την ανθρώπινη όσο και γυναικεία ψυχοσύνθεση και καθώς όλες οι ταινίες υποτίθεται ότι διαδραματίζονται στη δεκαετία του 1960 του δίνεται η ευκαιρία να παρουσιάσει και σε κάποιες φορές να κατακρίνει τα ήθη των ανθρώπων της χώρας του.\nΑναρτήθηκε από ΚΟΦΙ στις 7:35 PM No comments: Σύνδεσμοι σε αυτήν την ανάρτηση\nΤο εξπρές του μεσονυχτίου - Προβολή ΤΕΤΑΡΤΗ 2 Μαρτίου\nΑύριο ΤΕΤΑΡΤΗ 2 Μαρτίου, προβάλλουμε τη δραματική βιογραφική ταινία του 1978, "Το εξπρές του μεσονυχτίου" ("Midnight Express").\nΟ νεαρός Αμερικανός τουρίστας και μαθητής κολεγίου Μπίλι Χέις συλλαμβάνεται στην Κωνσταντινούπολη για κατοχή μικρής ποσότητας χασίς. Ο Μπίλι καταδικάζεται σε φυλάκιση τεσσάρων χρόνων. Μέσα στη φυλακή γνωρίζει τη βαναυσότητα του διοικητή, που τον χτυπά, τον βιάζει και τον μεταβάλει σε σωματικό και ψυχολογικό ράκος. Ο Μπίλι γίνεται φίλος με δύο άλλους φυλακισμένους, τον Αμερικανό Τζίμι Μπελ και τον 'Αγγλο Μαξ, που έχουν ήδη υποφέρει πολλά στη διάρκεια της μακρόχρονης φυλάκισής του. Ο πατέρας του Μπίλι και η κοπέλα του Σούζαν προσπαθούν να βρουν τρόπο να τον ελευθερώσουν. Και ενώ τα τέσσερα χρόνια της ποινής του τελειώνουν, ο Μπίλι καλείται να ξαναδικαστεί. Αυτή τη φορά ο εισαγγελέας ζητά την ισόβια φυλάκισή του, αλλά η γεμάτη πάθος απολογία του Μπίλι κερδίζει την εύνοια των δικαστών, που του ρίχνουν τριάντα χρόνια. Ο Μπίλι είναι σίγουρος δεν θα αφεθεί ποτέ ελεύθερος και καταλαβαίνει ότι ο μόνος τρόπος για να ξανακερδίσει την ελευθερία του είναι να χρησιμοποιήσει το "Εξπρές του μεσονυχτίου", ένα παράνομο δίκτυο για την απόδραση ανθρώπων του υπόκοσμου.\nΤο σενάριο της ταινίας βασίζεται στην αληθινή ιστορία του Aμερικανού φοιτητή Μπίλι Χέις, που την προσάρμοσε για την οθόνη ο σεναριογράφος 'Ολιβερ Στόουν. "Το εξπρές του μεσονυχτίου" ήταν υποψήφιο για τα 'Οσκαρ καλύτερης ταινίας, σκηνοθεσίας και δεύτερου αντρικού ρόλου, ενώ χάρισε στον 'Ολιβερ Στόουν το 'Οσκαρ σεναρίου και στον Τζόρτζιο Μόροντερ το 'Οσκαρ μουσικής.\nΕίσοδος ελεύθερη! Σας περιμένουμε!!\nΑναρτήθηκε από ΚΟΦΙ στις 7:57 PM No comments: Σύνδεσμοι σε αυτήν την ανάρτηση\nΠροβολή 26/2 - "Monty Python and the Holy Grail"\nΑυτή την Παρασκευή 26 Φεβρουαρίου, προβάλλουμε την βρετανική κωμωδία του 1975, Οι ιππότες της ελεεινής τραπέζης (Monty Python and the Holy Grail).\nΈγχρ. | Διάρκεια: 91'\nΗ εκπληκτική, ευφυέστατη ομάδα των Monty Python, στην πιο ξεκαρδιστική τους, μεγάλου μήκους ταινία, το Holy Grail, αναλαμβάνει να κατακρεουργήσει τον θρύλο του Βασιλιά Αρθούρου και των Ιπποτών της Στρογγυλής (Ελεεινής ) Τραπέζης, στην αναζήτησή τους για το Άγιο Δισκοπότηρο. Διακωμωδώντας τα σκληρά μεσαιωνικά χρόνια και τους μύθους που τα ακολουθούν, την εποχή του 10ου Αιώνα μ.Χ, αποδεικνύουν περίτρανα, ότι τότε τα πράγματα ήταν πολύ καλύτερα απ' ότι είναι τώρα. Από τους τίτλους αρχής ως και το αναπάντεχο, μοναδικό φινάλε της, η ταινία εγγυάται με τα σπαρταριστά της επεισοδια πως θα ξεκαρδιστείτε στα γέλια!


Μπορείτε να δημιουργήσετε ένα πεδίο κειμένου υπό συνθήκες το οποίο να εμφανίζει τη λέξη "σελίδες" αντί για "σελίδα" σε συνδυασμό με ένα πεδίο καταμέτρησης σελίδων αν το έγγραφό σας περιέχει περισσότερες από μία σελίδες.\nΤοποθετήστε τον δρομέα στη θέση του εγγράφου σας όπου επιθυμείτε να εισάγετε την καταμέτρηση σελίδων.\nΕπιλέξτε Εισαγωγή - Πεδίο - Καταμέτρηση σελίδων και ύστερα εισάγετε ένα κενό διάστημα.\nΠληκτρολογήστε Σελίδα > 1 στο πεδίο Συνθήκη.\nΠληκτρολογήστε Σελίδεςστο πεδίο Τότε.\nΠληκτρολογήστεΣελίδα στο πεδίο Αλλιώς.\nTitle is: Κείμενο υπό συνθήκες για καταμέτρηση σελίδων


Η Νίκη Κεραμέως ποστάρει στο Instagram για τις καταλήψεις... - Provocateur\nΟι "γηπεδούχοι" πιτσιρικάδες καθάρισαν το ματς από το ημίχρονο.\nΥπάρχουν προφίλ στο instagram που μπαίνουμε και τα τσεκάρουμε μόνο για τα ευφάνταστα hate comments των χρηστών. Μέχρι τώρα είχαμε μαρκάρει accounts γνωστών τράπερ ή καθόλου γνωστών wannabe τράπερ όπου το τίμιο κράξιμο είναι σε υψηλά επίπεδα. Είναι τέτοιο το επίπεδο μάλιστα, που πολλές φορές μαθαίνεις λέξεις που αγνοούσες την ύπαρξη τους.\nΠλέον σε αυτούς τους λογαριασμούς προστέθηκε και η Νίκη Κεραμέως. Η υπουργός παιδείας έκανε ανάρτηση στον λογαριασμό της στο Instagram ανακοινώσεις σχετικά με τις καταλήψεις. Οι πιτσιρικάδες το είδαν και όπως εύκολα μπορεί να μαντέψει κανείς, έγινε χαμός. Δεν μιλάμε φυσικά για τους χυδαίους που πάντα υπάρχουν και θα υπάρχουν. Αυτοί δεν έχουν ούτε ηλικία ούτε επιχειρήματα. Μιλάμε για νεαρούς μαθητές που αποφάσισαν να απαντήσουν για ποιους λόγους κάνουν καταλήψεις. Τα ρε μαν, ρε μπρο, ρε μπούμερ, οκ κάρεν, είχαν την τιμητική τους αλλά υπήρχαν και υπέρκομψες απαντήσεις από μαθητές που ζητούν απλά να ακουστούν. Επειδή δεν πήγαινε πολύ καλά η φασούλα, το επιτελείο της υπουργού αποφάσισε να βάλει περιορισμό στα σχόλια..\nΣχετικά με τις καταλήψεις σχολικών μονάδων, σημειώνονται τα εξής: ▪ Όλες οι χαμένες ώρες μαθημάτων θα καλυφθούν μέσω διδασκαλίας τις ημέρες σχολικών εορτών, αργιών, Σαββάτων, σχολικών περιπάτων. ▪ Από αύριο, στις σχολικές μονάδες που τελούν υπό κατάληψη ξεκινά υποχρεωτική για όλους σύγχρονη εξ αποστάσεως εκπαίδευση. Με ευθύνη του Διευθυντή του σχολείου, καταρτίζεται από σήμερα το πρόγραμμα της εξ αποστάσεως εκπαίδευσης. Αναλυτικές οδηγίες για τη λειτουργία της σύγχρονης εξ αποστάσεως εκπαίδευσης έχουν εκδοθεί και αποσταλεί με την έναρξη του σχολικού έτους. Θεμιτή κάθε θέση και άποψη, αλλά ο διάλογος γίνεται με ανοιχτά σχολεία. Δεν μπορεί οποιοσδήποτε να εμποδίζει την πρόσβαση στην εκπαίδευση.\nΗ δημοσίευση κοινοποιήθηκε από το χρήστη Niki K. Kerameus (@nkerameus) στις 30 Σεπ, 2020 στις 2:54 πμ PDT


«Mission Impossible: Fall Out»: Το Απόλυτο Οπτικοακουστικό Υπερθέαμα | αθηΝΕΑ\nΕπικίνδυνη Αποστολή: Η Πτώση / Mission Impossible: Fall Out © 2018 Paramount Pictures\nΜπορεί ο Αύγουστος να μην ήταν ιδιαίτερα πλούσιος κινηματογραφικά -με το «Mamma Mia! Here We Go Again» να μονοπωλεί το ενδιαφέρον των αιθουσών και ελάχιστες αξιόλογες επιλογές, με φωτεινές εξαιρέσεις το «Βιβλιοπωλείο της κας Γκριν», το «Upgrade» και το «Borg VS Mc Enroe», αλλά και τις κλασικές ταινίες που τα καλοκαίρια προβάλλονται σε επανέκδοση- το καλύτερο, όμως, από άποψης διασκέδασης, μας το φύλαγε σίγουρα για το τέλος του, με το «Mission Impossible: Fall Out» να κάνει πρεμιέρα στις 30 του μήνα.\nΚαι μιλάμε για πραγματική διασκέδαση. Αυτή την καθηλωτική, την περιπετειώδη, που σε κάνει να κουνάς χέρια και πόδια μαζί από ενθουσιασμό και αγωνία. Αυτή, που πας τρέμοντας για τα 147 λεπτά της διάρκειάς της – γιατί τι θα κάνεις στην περίπτωση που αποδειχθεί «μάπα το καρπούζι»- αλλά που τελειώνοντας θέλεις κι άλλο. Γιατί αν κάτι δεν πρόκειται εδώ να σου συμβεί, είναι να βαρεθείς. Κι αυτό, γιατί έχουμε να κάνουμε με το -χωρίς υπερβολή- απόλυτο οπτικοακουστικό υπερθέαμα, που είναι τίμιο και ξεκάθαρο εξαρχής με τις προθέσεις του και που ενώ βάζει ψηλά τον πήχη, ανταποκρίνεται και με το παραπάνω.\nΤο «Fall Out», η 6η κατά σειρά ταινία των «Επικίνδυνων Αποστολών», τα έχει όλα: Έναν καταπληκτικό Tom Cruise, κυνικό, χιουμοριστικό, συγκινητικό ανά στιγμές, που παίρνει όλη την ταινία πάνω του, εκτελώντας όλες τις ριψοκίνδυνες και πραγματικά πολύ εντυπωσιακές σκηνές μόνος του ως συνήθως – εδώ οδηγεί ελικόπτερο, μηχανή με ιλιγγιώδη ταχύτητα, πηδάει σε γκρεμούς κι από κτήριο σε κτήριο! Δεν μπορείς, λοιπόν, παρά να θαυμάσεις αυτόν τον τρελό 56χρονο (!) τύπο, που, παρά τις δεκαετίες που μετρά στο χώρο, αντιμετωπίζει κάθε του δουλειά με τρομερό επαγγελματισμό, ενθουσιασμό και αφοσίωση.\nΚαι αυτό φαίνεται εν προκειμένω και στις επιλογές που έκανε για την ταινία, καθότι και παραγωγός της, δίνοντας έμφαση πρωτίστως στους συντελεστές της. Όλα είναι φροντισμένα στη λεπτομέρεια, τα πάντα λειτουργούν στην εντέλεια.\nΕξαιρετική δουλειά έχει κάνει και αυτή τη φορά στην σκηνοθεσία ο συνεργάτης του στο «Mission Impossible: Rogue Nation» και στο «Jack Reacher», Christopher McQuarrie, το ίδιο και ο διευθυντής φωτογραφίας Rob Hardy.\nΘεώρησε, επίσης, περισσότερο από δεδομένο ότι θα ξετρελαθείς από τον φρέσκο ήχο και την επική διάσταση που δίνει στο γνώριμο σε όλους μας soundtrack το νέο score που συνέθεσε ο Σκωτσέζος Lorne Balfe. Tο ακούς εδώ:\nΚλείνω με το φοβερό cast, το οποίο και δεν θα μπορούσα να μη μνημονεύσω, με την προσθήκη του Henry Cavill -στον πιο απολαυστικό ίσως ρόλο της καριέρας του και όντας ομορφότερος από πότε- να συμπληρώνει ιδανικά την υπερ-ομάδα.\nΕπειδή, λοιπόν, τα πολλά λόγια είναι φτώχια, απλά δείτε την και θα με θυμηθείτε.\nΣινεμάΘερινόΚινηματογράφοςΤαινίεςΘερινό ΣινεμάΤαινίαTom CruiseMission ImpossibleMission Impossible: Fall OutΔράσηΤαινία Δράσης\nSpreads Που Καίνε την "Ιθάκη"


Αποστολέας Θέμα: Πόσες ωρες πρέπει να μελετάμε την ημέρα; (Αναγνώστηκε 12277 φορές)\n« στις: 01/04/14, 21:51 »\nη ερώτηση είναι ξεκάθαρη και φαίνεται στον τίτλο.\nΠόσες ώρες (max-min) μπορούμε/πρέπει να μελετάμε την ημέρα;\nΜιλάω για αρχάριο μαθητή, χωρίς δάσκαλο.\n« Απάντηση #1 στις: 01/04/14, 22:32 »\nΣαν αρχάριος είχα πέσει με τα μούτρα και δεν ξεκόλλαγα!\nΒασικά όταν αρχίζει και κουράζεται το χέρι σταμάτα μην πάθεις και καμιά ζημιά.\n« Απάντηση #2 στις: 01/04/14, 23:01 »\nΔεν υπάρχει "πρέπει"...όσο περισσότερο μελετήσεις τόσο καλύτερα αποτελέσματα θα έχεις...\nΑλλά πρέπει να υπάρχει και διασκέδαση πέρα από υποχρέωση ε?\nΑν "λιώσεις" χωρίς μέτρο στο τέλος μπορεί να το μισήσεις....\nΚαι ΠΟΛΛΉ προσοχή σ'αυτό που έγραψε ο kathodios...όταν κουράζεσαι και πονάς, σταματάς!\n« Απάντηση #3 στις: 01/04/14, 23:07 »\nΠαράθεση από: kathodios στις 01/04/14, 22:32\nΒασικά καλύτερο είναι να σταματάς ΠΡΙΝ αρχίζει να κουράζεται το χέρι, όχι αφού έχει ήδη κουραστεί, ή ακόμα χειρότερα αφού έχει ήδη πονέσει...\n« Απάντηση #4 στις: 02/04/14, 14:55 »\nπόνο μεγάλο στα χέρια δεν μου έχει βγάλει ακόμα, ίσως επειδή είμαι γυμνασμένος γενικά (γυμναστήριο, βάρη κλπ) αλλά σίγουρα νιώθω το χέρι να γίνεται πιο σφριγηλό γιατί δυναμώνουν κάποιο πιο συγκεκριμένοι μυς.\nΤο πρόβλημα μου είναι ότι όταν κουράζονται οι μυς μετά δεν πιάνουν σωστά τα χέρια και αισθάνομαι και πνευματική κόπωση, δηλ. ξυπνάω πιο δύσκολα το πρωί. Επίσης όταν κουράζομαι με πιάνει λίγο απογοήτευση αλλά το ξεπερνάω γρήγορα γιατί σκέφτομαι ότι ασχολούμαι μόνο 2.5 μήνες με την κιθάρα.\nΈλεγα όμως άμα μελετάω κάποιες συγκεκριμένες ώρες την ημέρα μήπως είχα καλύτερα αποτελέσματα. Τελικά το ρητό: "όσο πιο πολύ μελετάς τόσο πιο πολύ μαθαίνεις" ισχύει; Αυτό κάνω τώρα και έχω δει εξέλιξη.\nίσως βιάζομαι και αγχώνομαι από μόνος μου χωρίς λόγο.\nγια δώστε καμιά συμβουλή να προσανατολιστώ καλύτερα.\n« Τελευταία τροποποίηση: 03/04/14, 08:42 από Απόλλων »\n« Απάντηση #5 στις: 02/04/14, 15:29 »\nΕκτός από την κόπωση, που είναι πολύ σημαντικό κριτήριο, πρέπει να λάβουμε υπ'όψιν και το πόσο χρόνο μπορούμε να συγκεντρωθούμε απόλυτα στην κιθάρα. Επίσης πρέπει οι ασκήσεις να είναι προσανατολισμένες κάθε φορά (πχ καλύτερα να μην ανακατεύουμε Sweep picking και alternate picking στην ίδια άσκηση). Αν ασκείσαι με την βοήθεια βιβλίου, τότε είσαι κομπλέ πάντως. Ελπίζω να βοήθησα!!!\n« Απάντηση #6 στις: 02/04/14, 16:54 »\nΠέρα απ τις ασκήσεις δοκίμαζε και κάποιο τραγούδι εύκολο για αρχή.\n« Απάντηση #7 στις: 02/04/14, 17:10 »\nΠαίξει κανα δύο ώρες την ημέρα και αμα πάψει να σε ευχαριστέι σταμάτα.\nΜουσική δεν είναι μόνο να βγάζουμε ωραίους ήχους από το όργανο και μη το δείς μονο έτσι.\nΗ μάθηση της μουσικής θα σε βοηθήσει πολλαπλά. Θα ενισχύσει τη μνήμη σου, την ικανότητά σου για συγκέντρωση και υπομονή, τη δεξιοτεχνία σου, τις μαθηματικές σου γνώσεις, ακόμη και την εξυπνάδα σου. Θα σε κάνει πιο ευχάριστο, πιο συνεργάσιμο, πιο κοινωνικό άνθρωπο. Θα σε κάνει ΚΑΛΥΤΕΡΟ άνθρωπο.\nΜήν αφήσεις ποτέ την εντατική μάθηση να σε αποξενώσει από το φιλικό και κοινωνικό σου περιβάλον και να σε αποξενώσει σε μία "κιθαριστική" στεγανή κάψουλα. Το έπαθα εγώ όταν ξεκίνησα. Εβαζα στην κιθάρα και 10 ώρες την ήμέρα. Ισως και παραπάνω. Μη το κάνεις.\n« Τελευταία τροποποίηση: 03/04/14, 08:41 από Απόλλων »\n« Απάντηση #8 στις: 02/04/14, 17:48 »\nΤο πιο σημαντικό για κάποιον που ξεκινάει είναι να μάθει σωστά τα βασικά (κλίμακες, alternate picking, hammer on/ pull of). Χρησιμοποίησε οπωσδήποτε μετρονόμο σε ότι άσκηση κάνεις. Το θεωρώ το πιο βασικό. Είδα πώς ξεβρακώθηκα όταν άρχισα να τον χρησιμοποιώ, και από τότε μελετάω μόνο με την παρέα του. Αφού είσαι στην αρχή καλό είναι να ξεκινήσεις μαθήματα. Αν για ΧΨ λόγους δεν μπορείς διάλεξε την ύλη σου και βγάλε πρόγραμμα. Εγώ πχ θα σου πρότεινα το εξής (το οποίο το ακολουθώ και ο ίδιος λόγω του δασκάλου μου και μου αρέσει).\nΒρες κομμάτια, απλά εύκολα ανάλογα με το τι μελετάς. Π.χ δουλεύεις τις πεντατονικές, βρες κομμάτια που έχουν εύκολα πεντατονικά σόλο (συνήθως έχουν και περάσματα από άλλες κλίμακες aeolian ή ionian ή blues αλλά η βάση τους είναι η πεντατονική).\nΔούλεψε οπωσδήποτε το alternate picking με μετρονόμο. Υπάρχουν χιλιάδες ασκήσεις στο net για αυτό.\nΜάθε μία μία τις κλίμακες ξεκινώντας από την πεντατονική, σε όλες τις θέσεις. Αφού το κάνεις αυτό, βρες τρόπους να συνδυάσεις τις θέσεις (επίσης μπορείς να βρεις εύκολα μαθήματα και τρόπους για αυτό).\nΒάζε τεχνικές όπως τα Bend, pull off hammer on, vibrata σιγα σιγά στο παίξιμο. Θα τα φτιάξεις όσο μαθαίνεις παράλληλα και τις κλίμακες και ξέρεις που και τι πρέπει να πετύχεις (πχ το Bend να χτυπήσει συγκεκριμένη νότα της κλίμακας).\nΒάλε ασκήσεις ανεξαρτησίας δαχτύλων (έχει μία σειρά ασκήσεων από τον Guthrie Govan οι οποίες είναι ότι πρέπει από αρχάριο μέχρι τον Vai). Ψάξε στο net επίσης υπάρχει άπειρο υλικό.\nΌπως έγραψα και πάνω μετρονόμος οπωσδήποτε για να τα μάθεις σωστά και να μην την πατήσεις όπως πολύ από εμάς που ήμασταν του "συναισθήματος" να 'ούμε και είχαμε το ρυθμό μέσα μας...\nΚαι επίσης είναι σημαντικό να βλέπεις ότι αυτά που κάνεις έχουν αποτέλεσμα για αυτό πάς στο πρώτο που σου έγραψα και κοιτάς να βγάλεις κομματάκια, που πιθανόν θα ρωτήσεις και θα σου προτείνουν/με με βάση τι δουλεύεις κάθε φορά. Και εξάσκηση και γούστο\n« Απάντηση #9 στις: 02/04/14, 18:31 »\nΠαράθεση από: mackay στις 02/04/14, 17:10\nΠοοοολύ ωραίο ποστ! Μπράβο!!\nΚαι ειδικά η τελευταία παράγραφος περιγράφει πολύ συνοπτικά μια ολόκληρη "λούπα" που ίσως μπουν κάποιοι κιθαρίστες με πολύ ωραίο τρόπο....ωραίος!\n« Απάντηση #10 στις: 03/04/14, 03:58 »\nΣημαντικο ειναι να μπορεσεις να μην επιτρεπεις να σε διακοπτουν χωρις σοβαρο λογο οταν μελετας.\nΟσο για την "αποξενωση" καλα τα λετε, αλλα χωρις λιγο "μοναστηρι" για λιγο καιρο, δεν πας πολυ ψηλα.\nΚαι μετα απο καιρο θα ξαναχρειαστει και ξαναχρειαστει "μοναστηρι" (για αλλο level).\nOK οχι και τοταλ μοναση.\n8ωρακια, 10ωρακια στανταρ ομως, και οχι μονο practice αλλα και διαβασμα, και μια μερα ρεπο για επικοινωνια με τους κοινους θνητους\nΥΓ αααα και πολυ σημαντικο η μελετη να εμπεριεχει και σκετη ακροαση. Πολυυυυυ ακροαση μουσικης. Ολων των ειδων, αλλα οχι ανακατεμενα. Και εννοω προσεκτικη ακροαση και οχι οπως οταν ακουνε μουσικη οταν πλενουν το αυτοκινητο ή μιλανε στο facebook ή στο kithara.\n« Τελευταία τροποποίηση: 03/04/14, 04:11 από Spyros Delta »\n« Απάντηση #11 στις: 03/04/14, 08:56 »\nH όλη συζήτηση μού θυμίζει ένα σχετικό θέμα που συζητούσαμε κάποτε με τους φίλους μου και αφορούσε το πόσο και πώς θα πρέπει να μελετάει κανείς για να περάσει τις Πανελλαδικές. Η γνώμη η δική μου ήταν (και είναι) ότι αυτό εξαρτάται αποκλειστικά από το άτομο. Υπάρχουν άλλοι που περνάνε στις εξετάσεις έχοντας κλειστεί στο σπίτι σαν ερημίτες και μελετώντας 8 ώρες την ημέρα, ενώ άλλοι κάνοντας πολύ λιγότερο διάβασμα, με διαλείμματα, με εξόδους κλπ, και γενικά χωρίς να απαρνηθούν τον κόσμο. Από την άλλη πλευρά υπήρχανν και άτομα που δεν τα πήγαν καλά, παρά το γεγονός ότι είχαν ρίξει αντικειμενικά πολύ διαβασμα και η δική μου εξήγηση ήταν ότι διαβασαν "πολύ" αλλά όχι "καλά". Είναι αυτό που λένε στα Αγγλικά "don't work hard, work smart". Το καλύτερο για σένα θα έπρεπε να το ξέρεις εσύ ο ίδιος.\n« Απάντηση #12 στις: 05/04/14, 21:50 »\nΚατ' αρχήν ένα μεγάλο ευχαριστώ σε όλους που με τίμησαν με την απάντηση τους.\nΤο να καταρτίσεις ένα σωστό πρόγραμμα μελέτης είναι ένα μεγάλο πρόβλημα για τον αρχάριο.\nΈχω κλείσει περίπου 2.5 μήνες από τότε που άρχισα να μαθαίνω κιθάρα και αφού έψαξα πολύ στο ιντερνετ, αγόρασα μερικά βιβλία και δέχθηκα τις πολύτιμες συμβουλές από άτομα με πείρα, όπως εσείς, κατέληξα στο εξής πρόγραμμα.\nΤην μελέτη μου την έχω χωρίσει σε 3 μέρη:\nΑσκήσεις Γυμναστικής τύπου Govan, κλίμακες, εξάσκηση σε ρυθμούς, alternative picking σε power cords, ασκήσεις συγχρονισμού, ακόρντα,\nrythm guitar, strumming, cord progressions σε διάφορους ρυθμούς και patterns.\nμελέτη με παρτιτούρα, με βιβλίο/μέθοδο\nτο 3) με ζορίζει λίγο μέχρι να βρω τις νότες και τις παίξω αλλά συνέχεια βελτιώνομαι.\nΕκείνο όμως που με χαλάει αρκετά είναι ότι δεν μπορώ να θυμηθώ το κομμάτι/την παρτιτούρα απ' έξω και αυτό με καθυστερεί στο παίξιμο. Είναι φυσιολογικό για τόσο αρχάριος που είμαι; Μήπως θα πρέπει να ρίξω περισσότερο βάρος/χρόνο στο να μαθαίνω τα κομμάτια απ' έξω;;\nΕπίσης να ρωτήσω, πως σας φαίνεται αυτό το πρόγραμμα που έχω καταρτίσει;\nΔουλεύω περίπου 1 ώρα την ημέρα σε κάθε ένα μέρος, σύνολο 3 ώρες.\nΜήπως πρέπει να προσθέσω και τίποτα ακόμα;\n« Απάντηση #13 στις: 06/04/14, 09:44 »\nAνοικω στην ιδια κατηγορια. Αρχαριος χωρις δασκαλο.\nΜin 1 ωρα τη μερα, max 3.\nOταν ξεκινησα επαιζα μεχρι κ 8 ωρες τη μερα χωρις ζεσταμα κ 3 μηνες μετα ενας πονο στους τενοντες στο αριστερο μου κανε τη ζωη δυσκολη... Ετσι σαν εξυπνος που ειμαι λεω δεν ειναι τιποτα θα περασει κ συνεχισα να παιζω για καμια βδομαδα.\nΤο αποτελεσμα ηταν για τους επομενους 5 μηνες να κοιταω την κιθαρα απο μακρια\nΚαλο ειναι να ξεκινας να παιζεις καθε φορα κιθαρα με ασκησεις τυπου 1 2 3 4 σε καθε χορδη με τη συνοδεια μετρονομου. Αρχικα σε χαμηλο τεμπο κ ανεβαζεις. 10 λεπτα ειναι αρκετα θελω να λεω.\nΟταν λες θες να μελετας εννοεις για κατι πιο σοβαρο απο το να μαθεις να παιζεις κανα τραγουδακι ετσι απλα καμια συγχορδια? Πχ κλιμακες κ θεωρια?\nΔε θα επεκταθω περισσοτερο, πες μας 2 λογια για το τι εχεις κατα νου πρωτα.\n« Απάντηση #14 στις: 06/04/14, 13:43 »\nχρησιμοποιώ την έκφραση "μελετάω" κυρίως για να μην ξεχνάω εγώ ο ίδιος ότι το όλο εγχείρημα να μάθεις κιθάρα θέλει σοβαρότητα δηλ. για να μην ξεχνιέμαι και παρασύρομαι. Κατά τα άλλα θέλω/πρέπει να μάθω ότι μαθαίνουν όλοι οι αρχάριοι, νομίζω τον πρώτο καιρό δεν υπάρχουν επιλογές στο τι θέλεις να μάθεις και τι όχι.\nΌλα αυτά που λες εσύ: Ακόρντα, συγχορδίες, κάποιο τραγουδάκι, κλίμακες κλπ\nΘεωρία χρειάζεται χρόνο για να βλέπεις και πως εφαρμόζεται στην πράξη, νομίζω.\nΠρόβλημα με τους μυς, τένοντες δεν έχω γιατί κάνω χρόνια γυμναστήριο, body building αλλά σίγουρα αισθάνομαι τους μυς τις παλάμης να γίνονται πιο δυνατοί επειδή τώρα τα δάκτυλα κάνουν πολύ πιο εξειδικευμένες/λεπτές κινήσεις. Λίγο με πόνεσε ο αντίχειρας στην αρχή αλλά τίποτα σπουδαίο.\nΑν έχεις καμία πρόταση για κατάρτιση προγράμματος θα ήθελα να την ακούσω.\n« Απάντηση #15 στις: 06/04/14, 14:21 »\nΠαράθεση από: Guitar Fan στις 06/04/14, 13:43\nΠρόβλημα με τους μυς, τένοντες δεν έχω γιατί κάνω χρόνια γυμναστήριο, body building\nοι καρποί και οι τένοντες δε γυμνάζονται στο γυμναστήριο . είναι κατά βάση θέμα σωματικής διάπλασης αλλά και δουλειάς.\nπρόσεξέ το διότι η τενοντίτιδα και το σύνδρομο καρπιαίου σωλήνα είναι πολύ δύσκολα ιάσιμες παθήσεις\nτη στιγμή αυτή γράφω με το ένα χέρι διότι το αριστερό μου εχει πρόβλημα και λόγω αυτού έχω 10 μέρες να πιάσω κιθάρα\n« Τελευταία τροποποίηση: 06/04/14, 14:24 από modfori »\n« Απάντηση #16 στις: 06/04/14, 19:19 »\nΟπως λεει κ ο modfori τένοντες δε γυμνάζονται στο γυμναστήριο.\nΣιγουρα θα χουν μια μεγαλυτερη ελαστικοτητα αλλα κ παλι οι εξεζητημενες κινησεις που κανεις ξανα κ ξανα οταν παιζεις κουραζουν τους τενοντες.\nΛαβε υποψειν σου οτι το 99% απο οσους εχουν ασχοληθει με την κιθαρα εμφανισαν σε καποια φαση προβλημα με τους τενοντες στο αριστερο χερι. (Εχει κ αρκετους που εχουν κ στα 2 τενοντιτιδα!)\nΟι περισσοτεροι το ξεπερνουν κ μετα εχουν απλα το νου τους.\nΚαλα για αρχη θες να παρεις το αερα κ να πατανε τα δαχτυλα σου στα ταστα που θες χωρις προσπαθεια. Και αυτο κατα τη γνωμη μου θελει πολυ χρονο με ασκησεις τυπου 1 2 3 4 κτλ.\nΑν εχεις διαβασεις περι μνημης των μυων του χεριου ( περι κιθαρας) Η επαναληψη ειναι το κλειδι κ σε συνδιασμο με την συγκεντρωση οταν παιζεις θα εξελισεσαι πολυ γρηγορα.\nΠερασα 3 μηνες με ασκησεις κ παιζοντας σολιστικα ( χωρις να ξερω κλιμακες) κ σιγα σιγα επιανα κανα 2 συγχορδιες. αλλα γενικα μου πηρε 1 χρονο να αλλαζω συγχορδιες κ να παιζω χωρις ιδιαιτερη προσπαθεια μετα αλλο 1 χρονο για να μπω σιγα σιγα στις πεντατονικες κ παει λεγοντας.\nΟχι οτι εχω φτασει σε κανα σημειο αλλα γενικα περνουσα καλα παιζοντας δε το βλεπα σαν ασκηση.\nΚιθαρα ηλεκτρικη ακουστικη ή κλασικη?\n« Απάντηση #17 στις: 07/04/14, 21:37 »\nΣχετικά με τους μυς, θέλετε να σας δώσω κάποιες ασκήσεις bodybuilding να δυναμώσουν οι μυς και μετά βλέπετε;;\nΔεν μιλάμε για μεγάλα βάρη αλλά για κινήσεις!\nηλεκτρική κιθάρα έχω και σκέφτομαι να αγοράσω και μια ακουστική.\nασκήσεις 1234, govan κλπ, κλίμακες, ασκήσεις ανεξαρτησίας των δακτύλων κάνω για καμιά ώρα την ημέρα το θέμα είναι ότι τις πιο πολλές φορές πρέπει να διακόψω την μελέτη και να ασχοληθώ πάλι μετά από μερικές ώρες, οπότε μετά ασχολούμαι με ακόρντα και μετά πάλι διακόπτω για κάνα τρίωρο και μετά πιάνω την παρτιτούρα.\nδηλαδή δεν μπορώ να τα κάνω όλα σερί το ένα μετά το άλλο (με διαλείμματα φυσικά).\nΑν θέλεις πες μου λίγα περισσότερα από τα στάδια που πέρασες από τότε που άρχισες κιθάρα μέχρι τώρα.\n« Απάντηση #18 στις: 07/04/14, 21:39 »\nΔεν χρειαζεται γυμναστικη με βαρη.\nΟι μυς πρεπει να ειναι χαλαροι.\nΗ δυναμη στα δαχτυλα (οπου μονο εκει χρειαζεται) θα αναπτυχει σταδιακα και σε οποια μερη των δαχτυλων χρειαζεται, με την σωστη εξασκηση στο οργανο.\nΥπαρχουν καποιες ασκησεις βεβαια απαραιτητες, αλλα δεν ειναι με βαρη. και ειναι για stretching και προληψη τραυματισμων.\nΗ μονη γυμναστικη με βαρη που μπορει να βοηθησει, ειναι για ταχυτητα και ακριβεια στο δεξι χερι (για τους δεξιοχειρες) ενα βαρακι σωστα κατασκευασμενο που τοποθετειται στην εξωτερικη πλευρα της παλαμης. (δεν εχω δει παρομοιο στο εμποριο - το ειχε φτιαξει ενας φιλος και μου το εδωσε να το δοκιμασω και δουλεψε - δεν εχω φωτο δυστυχως, ηταν καπως ετσι, απο χοντρο υφασμα -καραβοπανο- και ειχε μια λεπτη πλακα μολυβι μεσα, κουμπωνε με velcro μεσα στην παλαμη, Δεν το συνιστω ανεπιφυλακτα παντως. Θελει φειδω η χρηση του και προσοχη στην αρχη μεγαλη)\n« Τελευταία τροποποίηση: 07/04/14, 22:37 από Spyros Delta »\n« Απάντηση #19 στις: 09/04/14, 09:22 »\nΜια ενδιαφέρουσα απάντηση από τον επαγγελματία κιθαρίστα Ιωάννη Αναστασάκη:\n« Απάντηση #20 στις: 09/04/14, 18:35 »\nΘα προσπαθήσω να εκφράσω και γω μια άποψη, και για να είμαι ειλικρινής, θα πατήσω στο οτι ΔΕΝ έχεις δάσκαλο:\nΑρχικά, μη ποσοτικοποιείς το διάβασμα. Το να λες οτι διαβάζεις Χ ώρες είναι λίγο άσκοπο. Είναι σα να λες οτι εργάστηκες 5 ώρες, χωρίς να λες τί κατάφερες. Άρα το πρώτο βήμα που θα συνιστούσα, είναι απλό.\nΒάλε ένα στόχο. Αν ο στόχος σου είναι να χτυπήσεις κάρτα, δε θα δείς προκοπή. Απο την άλλη, δε συζητάμε να αυτοβασανιστούμε προσπαθώντας κάτι το οποίο τη παρούσα στιγμή είναι ανέφικτο. Ο στόχος σαν έννοια είναι λίγο ασαφής. Μπορεί να είναι να βγάλεις ένα κομμάτι σε μια βδομάδα, να βγάλεις μια άσκηση στα 2.000.000.000 bpm, ή πολύ απλά, να παίξεις λίγο καλύτερα από τη προηγούμενη μέρα. Ο στόχος έχει και ένα χρονικό περιθώριο, το οποίο εσύ θα ορίσεις. Στην περίπτωσή σου, θα σου συνιστούσα να κρατάς μια πρόοδο σε κάποιες τυπικές ασκήσεις.\nΦρόντισε οι στόχοι σου να είναι ρεαλιστικοί. Είναι πολύ εύκολο να μη σου βγούν οι στόχοι. Και δε μιλάω για το στόχο μιας ημέρας, αλλά να παρατηρήσεις οτι συστηματικά, "δεν βγαίνει". Ειδικά από τη στιγμή που είσαι αρχάριος, είναι απόλυτα λογικό να μην είσαι σε θέση να εκτιμήσεις τις δυνάμεις σου, την αποδοτικότητά σου. Μην το δείς σαν αποτυχία, αντίθετα εκμεταλλεύσου το για να φτιάξεις ένα ισορροπημένο πρόγραμμα, να έχεις μια στρωτή ροή επιτευγμένων στόχων.\nΠρογραμμάτισε τη μελέτη σου. Θα συμβούν πολλά πράγματα, τα οποία πιθανό να παρεμποδίσουν τη μελέτη σου. Και φυσικά δε γίνεται να αγνοηθούν όλα. Για αυτό το λόγο, όταν θα κάτσεις να μελετήσεις, έχε κάτι συγκεκριμένο. Χώρισε τη μελέτη σου σε κατηγορίες, προσπάθησε τη τακτοποιήσεις έτσι ώστε να μην έχεις διαδοχικά επίπονες ασκήσεις, για να βγάλεις το βέλτιστο δυνατό αποτέλεσμα.\nΑυτά είναι κάποια γενικά, και οπωσδήποτε δεν αποτελούν εξ'ολοκλήρου αυτό που έχω στο μυαλό μου. Το βασικό στο οποίο θα ήθελα να επιστήσω τη προσοχή, είναι το εξής: Η μελέτη μπορεί να χωριστεί σε διάφορες κατηγορίες. Εχοντας τη χαρά να κάνω μαθήματα με κάποια χρόνια με ένα μέλος απο εδω μέσα, έμαθα πολλα στη τεχνική της ηλεκτρικής. Δυστυχώς, χρειάστηκε να σταματήσω, και ήμουν σε ένα σημείο που μπορούσα να το συνεχίσω μόνος, όσο μου επέτρεπε ο χρόνος μου. Και ξεκίνησα ασκήσεις, αρπέτζια, και της παναγιάς τα μάτια. Και συνειδητοποίησα οτι παρόλο που τα δάχτυλά μου πετάγανε ξέρω γω φωτιές, δε μπορούσα να παίξω ένα σόλο, δε μπορούσα να συνοδεύσω. Δεν ήξερα τί να παίξω. Αυτό απαιτεί μια άλλη κατηγορία μελέτης. Δεν κάνεις πλέον μιά άσκηση στα 1234 μετά στα 2345 μετά στα 3456 κλπ. Και γιατί είναι διαφορετική μελέτη? Γιατι πλέον πρέπει να δώσεις σημασία στο ΤΙ κάνεις με τα όπλα που απέκτησες με τη τεχνική σου. Και το βάζω σαν μια διαφορετική κατηγορία μελέτης, γιατι βγαίνεις απο τη μηχανική άσκηση, και μαθαίνεις να παίζεις. Είναι σα να μη ξέρεις να περπατάς, και να κάνεις βάρη με τα πόδια. Με το που βγείς απο το μηχάνημα, αντίστοιχα από τα μοτίβα των ασκήσεων ενδυνάμωσης, σκας με τα μούτρα στο πάτωμα, γιατι όπως είναι απόλυτα λογικό ΕΞΑΚΟΛΟΥΘΕΙΣ να μη ξέρεις να περπατάς. Οταν θα μάθεις, θα τρέχεις. Αλλά τώρα τζίφος.\nΑυτή η κατηγορία μελέτης έχει ένα βασικό χαρακτηριστικό. Σε κουράζει στο κεφάλι. Όταν λοιπόν, καταφέρεις και μπείς στο mood οτι παίζεις για τη κιθάρα, και όχι για το μετρονόμο σου, θα αρχίσεις να παρακολουθείς το παίξιμό σου. Θα δείς πράγματα που δεν είχες δεί παλαιότερα. Αυτή η μελέτη, είναι για μένα, αυτή που πρέπει να καθορίσει το πόσο διαβάζεις. Όσο δυνατούς τένοντες και να έχεις, πρέπει να ρυθμίσεις τη μελέτη σου ώστε να μπορείς να απορροφάς τη μέγιστη πληροφορία. Και αυτό διαφέρει από άνθρωπο σε άνθρωπο. Και απο μέρα σε μέρα, και απο διάθεση σε διάθεση.\n« Απάντηση #21 στις: 14/04/14, 15:31 »\nΠαράθεση από: Βραζίλης στις 09/04/14, 09:22\nευχαριστώ για το βίντεο, πολύ χρήσιμες συμβουλές,\nοπωσδήποτε κάποια στιγμή ο δάσκαλος είναι απαραίτητος,\nεγώ τώρα προσπαθώ να μάθω κάποια βασικά και να αποκτήσω μια στοιχειώδη δεξιοτεχνία.\nεπίσης σε ευχαριστώ για την ανάλυση σου,\nσίγουρα χρειάζονται στόχοι αλλά στην αρχή είσαι πραγματικά χαμένος και δυσκολεύεσαι να συστηματοποιήσεις την μελέτη σου,\nτώρα σιγά-σιγά βάζω στόχους και έχω φτιάξει ένα πρόγραμμα, όπως λέω και πιο πάνω.\nΕπίσης αυτό που λες σχετικά με την μουσικότητα είναι κάτι που με απασχολεί, δηλ. να μάθω την θεωρία να αποκτήσω καλή τεχνική και παρόλα αυτά να κολλάω στο improvisation. Θα δούμε μέχρι τότε.\nΑν υπάρχει κάτι που θέλετε να προσθέσετε θα ήθελα να το ακούσω.\n« Τελευταία τροποποίηση: 15/04/14, 12:17 από Guitar Fan »\n« Απάντηση #22 στις: 18/11/14, 19:43 »\nΕλπιζω να απαντησει σε καποιες αποριες...\n« Απάντηση #23 στις: 20/11/14, 21:04 »\nεγώ 6.5 ώρες την ημέρα, κάθε μέρα, δεν μπορώ να μελετάω γιατί την επόμενη μέρα είμαι πολύ κουρασμένος.\nΤο θέμα είναι ότι κάποιες μέρες έχω πολύ όρεξη και μπορεί να μελετήσω και 6 και 7 ώρες αλλά την επόμενη θα κάνω μόνο απλά πράγματα και για κανα 2 το πολύ 3 ώρες αλλά τα χέρια ψιλό-σέρνονται, είναι κουρασμένα, δεν πάνε.\nΊσως επειδή είμαι ακόμα αρχάριος και δεν έχω αναπτύξει αντοχές.\nΚαμιά φορά αισθάνομαι σαν έχω πάθει υπερκόπωση αλλά μετά από 1-2 μέρες μου περνάει.\nΥπάρχει περίπτωση να πάθει κάποιος υπερκόπωση από την μελέτη κιθάρας; Δεν μου φαίνεται και απίθανο!\n« Απάντηση #24 στις: 20/11/14, 21:30 »\nΠαράθεση από: Guitar Fan στις 20/11/14, 21:04\nΦυσικα!! Δεν ειναι καθολου απιθανο!\nΟταν λεμε μελετη 6 ωρες, αυτο δεν σημαινει 6 ωρες τεχνικες ασκησεις.\nΜεσα στις ωρες ειναι κ Ear Training , ρυθμικη κιθαρα, διαβασμα, θεωρια, φρασεολογια και αλλα.\nΟλα αυτα σε ενα κυκλικο , κυλιομενο προγραμμα , ωστε να εχουν τα χερια την ανεση να ξεκουραστουν\n8846 Εμφανίσεις 17/12/02, 08:15\n1931 Εμφανίσεις 11/04/05, 20:30\n2152 Εμφανίσεις 26/02/09, 15:32\n1043 Εμφανίσεις 20/03/09, 09:26\n2459 Εμφανίσεις 18/11/14, 19:28\n6196 Εμφανίσεις 15/01/16, 16:06\n8467 Εμφανίσεις 23/08/16, 12:15\n9083 Εμφανίσεις 08/05/18, 17:58


2 χρόνια χωρίς τον Χάρρυ Κλυνν - Mr-Green\nΣήμερα συμπληρώνονται 2 χρόνια από τον θάνατο του Χάρρυ Κλυνν. Ο Mr-Green κάνει μια αναδρομή στην μοναδική πορεία του ανατρεπτικού καλλιτέχνη, που ένωσε πολλά δικά του alter ego κάτω από το όνομα «Χάρρυ Κλυνν», προσφέροντας γέλια στο φανατικό κοινό του!\n«Εκείνο που πραγματικά με σταναχώρησε είναι ότι δεν ήρθαν στην κηδεία μου ούτε ο Μπρέζνιεφ, ούτε ο Ρήγκαν, ούτε ο Μιτεράν». Με αυτά τα λόγια ο Χάρρυ Κλυνν, ο οποίος έφυγε από τη ζωή στις 21 Μαϊου του 2018, είχε κατά κάποιον τρόπο προβλέψει την εικόνα της κηδείας του, στην ταινία, «Εις μνήμην». Οι Κωνσταντίνος Καραμανλής, Ανδρέας Παπανδρέου, Γεώργιος Ράλλης και Λεωνίδας Κύρκος περνούν από το πρώτο νεκροταφείο της Αθήνας για την κηδεία του μεγάλου κωμικού, όπως ο ίδιος την είχε φανταστεί τότε.\nΗ ταινία γυρίστηκε το 1981, αλλά εξαιτίας της λογοκρισίας δεν προβλήθηκε την ίδια χρονιά στους κινηματογράφους, αλλά τρία χρόνια αργότερα, το 1984. Το αστέρι του Βασίλη Τριανταφυλλίδη –αυτό ήταν το πραγματικό του όνομα- έλαμψε για πρώτη φορά στις 7 Μαϊου του 1940 στην Καλαμαριά Θεσσαλονίκης. Οι γονείς του, Νίκος και Κυριακή Τριανταφυλλίδη ήταν φτωχοί άνθρωποι, Πόντιοι πρόσφυγες. «Τα παιδικά μου χρόνια ήταν γεμάτα στερήσεις και όνειρα. O “εθνάρχης”. τρομάρα του, ο Βενιζέλος, όπως και η ελληνική πολιτεία δεκάρα δεν έδιναν αν ζούμε ή αν πεθαίνουμε. Μας πέταξαν στη Μακεδονία να μας φάνε οι λύκοι. Τελικά, τους λύκους τους φάγαμε εμείς. Η ανέχεια μας στιγμάτισε σαν αναμμένο σίδερο, αλλά δεν μας έκαψε. Νικήσαμε τη φτώχεια, τον ρατσισμό και την αδιαφορία της πολιτείας. Μόνο τη νοσταλγία για την “πατρίδα” δεν μπορέσαμε να ξεπεράσουμε. Ακόμη και σήμερα, μας τρώει τα σωθικά», είχε αναφέρει ο Χάρρυ Κλυνν σε συνέντευξή του στο BHMAMEN τον Ιούλιο του 2010. Εξαιτίας των δυσμενών οικονομικών συνθηκών της οικογένειάς του, αναγκάστηκε να δουλέψει σε ηλικία μόλις πέντε ετών! «Εγώ έκανα όλες τις δουλειές που μπορεί να κάνει ένα παιδί. Δούλευα και πήγαινα ταυτοχρόνως στο σχολείο και όπως όλα σχεδόν τα Ποντιάκια ήμουν πολύ καλός στα μαθήματα κι ας μην είχα ούτε βιβλία», θα πει ο ίδιος σε συνέντευξή του στη δημοσιογράφο, Ελένη Σούρδη, και συνεχίζει: «Ατίθασος δεν ήμουνα, ούτε γκρινιάρης. Η αδερφή μου που με μεγάλωσε λέει ότι ήμουν καλό και φρόνιμο παιδί, πολύ αγαπητό στη γειτονιά. Και στο σχολείο μ’ αγαπούσαν γιατί τους διασκέδαζα. Μιμούμουν τις φωνές των δασκάλων μας και έστηνα αυτοσχέδια νούμερα στα διαλείμματα και στις εκδρομές κι αυτό άρεσε σε όλους». Κάπου εκεί στο δημοτικό, σε μια θεατρική παράσταση, «ξεπήδηξε» και το ψευδώνυμο, Χάρρυ Κλυνν, καθώς υποδύθηκε τον Έρολ Φλιν και το Φλιν, μετατράπηκε σε Κλυνν και το όνομα που ταίριαζε στο μονοσύλλαβο επίθετο ήταν το Χάρρυ.\nΔίνει εξετάσεις στο Αριστοτέλειο Πανεπιστήμιο Θεσσαλονίκης, για να γίνει γιατρός και όπως έχει δηλώσει ο ίδιος χαριτολογώντας, «Μετά σκέφτηκα πιο ανθρωπιστικά και είπα, “δε βαριέσαι; Ένας γιατρός λιγότερος”» και ευτυχώς, γιατί κάπου εκεί θα ξεκινήσει το μεγάλο και λαμπρό του ταξίδι στη σκηνή, που θα του χαρίσει μαγικές και ξεχωριστές στιγμές! Η αφετηρία ήρθε με τη συμμετοχή του σε μια βραδιά ταλέντων του Γιώργου Οικονομίδη. Εκεί άλλαξε η ζωή του καθώς, εκτός από το πρώτο βραβείο, κέρδισε και μια πρόταση από τον ίδιο να τον ακολουθήσει στην Αθήνα. Ο Χάρρυ Κλυνν δεν είχε την παραμικρή διάθεση να ασχοληθεί με το θέαμα. «Ήθελα μόνο να επιβιώσω, να μπορώ να ζήσω. Δεν είχα καν διάθεση να διακριθώ. Αυτό ήταν πολυτέλεια για ένα παιδί που έμενε στο γκέτο της Καλαμαριάς, στο προσφυγικό γκέτο. Και το λέω γκέτο, γιατί υπήρχε ένα χοντρό κρύσταλλο που μας χώριζε από τη Θεσσαλονίκη». Επί τρία χρόνια, ο Γιώργος Οικονομίδης υπήρξε δάσκαλος, μέντορας αλλά και οδηγός του. Σπουδαστής ακόμη ο Χάρρυ Κλυνν στη δραματική σχολή του Πέλλου Kατσέλη, εμφανίστηκε περιστασιακά σε κοσμικά κέντρα, όπως το «Kάστρο», ο «Bράχος», το «Tροκαντερό», το «Άλσος» και το «Γκρην Παρκ». Στη συνέχεια άρχισε να δουλεύει σε διάφορες ταβέρνες, αναψυκτήρια και καμπαρέ, που ανθούσαν εκείνη την εποχή, ενώ για μια τριετία υπήρξε ο πρώτος νουμερίστας και παρουσιαστής προγράμματος. Άρχισε να γίνεται περισσότερο γνωστός στις αρχές της δεκαετίας του 1960, μετά τη συμμετοχή του στις ταινίες, «Γάμος αλά Ελληνικά» και «Τα 201 Καναρίνια», ενώ την ίδια περίοδο, ήρθαν οι πρώτες θεατρικές εμφανίσεις του στα θέατρα Ακροπόλ και Χατζηχρήστου.\nΤο 1965 υπήρξε μια χρονιά-ορόσημο διότι ταξιδεύει στον Καναδά, ανυποψίαστος φυσικά γι αυτό που θα ακολουθούσε. Ο ίδιος έχει αναφέρει για το ταξίδι του αυτό: «Για έναν χορό πήγα στον Καναδά, για μια εμφάνιση στο Μόντρεαλ. Ήταν ευκαιρία για εμένα να δω τον Καναδά. Ήθελα κιόλας να φύγω. Δεν ξέρω. Υπήρχε μια τάση φυγής μέσα μου, από όταν ήμουν μικρός». Όμως, η μια μέρα έγιναν πολύ γρήγορα, δέκα και σχεδόν αμέσως, ήρθε και η πρόταση να δουλέψει σε ένα ελληνικό μαγαζί στο Ντιτρόιτ. Έτσι, ταξιδεύει στην Αμερική, όπου κι εκεί, η αρχική συμφωνία του ήταν να μείνει για 15 ημέρες. «Στην πρεμιέρα ο τεράστιος χώρος ήταν κατάμεστος από Έλληνες. Την επόμενη ημέρα είχε γίνει πάλι soldout, αλλά από Αμερικανούς. Έντρομος είχα πάει στον επιχειρηματία για να του πω ότι δεν ξέρω αγγλικά. Μου είπε “δεν πειράζει. Εσύ θα λες αυτά που λες και εγώ θα σε πληρώνω”. Εμπνεύστηκα το Greekboy: τον Έλληνα που προσπαθεί να πει, με σπασμένα ελληνικά, κάποιο ανέκδοτο στην παρέα. Αυτό όχι μόνο άρεσε, αλλά έκανε πάταγο», θυμάται σε συνέντευξή του ο ίδιος. Όμως ήδη, είχε ανοίξει ο δρόμος της απόλυτης επιτυχίας του Χάρρυ Κλυνν, καθώς ό,τι και να παρουσίαζε από εκείνη τη στιγμή και μετά θα έκανε τον απόλυτο πάταγο!\nΔούλεψε εκτός από κέντρα της διασποράς και σε καφεθέατρα ως stand up comedian, ένα νέο είδος, που το εισήγαγε αργότερα στην Ελλάδα, ως ηθοποιός σε underground παραστάσεις και ως συγγραφέας σατιρικών κειμένων. «Δουλεύαμε σε μέρη όπου το ποτό έκανε 25 ευρώ… Για να κάνεις standup πρέπει να γράφεις κείμενο ο ίδιος ή να βρεις κάποιον με καλά κείμενα να σου δίνει. Δούλευα με διάφορα ονόματα, σπουδαίους κωμικούς, αλλά άγνωστους στην Ελλάδα. Αν το πιστεύετε, ένας από αυτούς ήταν εκείνο το τέρας της Τέχνης, ο Γούντι Άλεν», θα θυμηθεί ανάμεσα σε άλλα σε συνέντευξή του στη Lifo το 2012.\nΤο 1965 είναι η χρονιά που θα δημιουργήσει τη δική του οικογένεια και παντρεύεται στο Σικάγο τη σύζυγό του, Χαρίκλεια (υπήρξε η φανταστική πρωταγωνίστριά του στις επιθεωρήσεις του μιας και αναφερόταν συνεχώς στην σύζυγό του). Μαζί θα αποκτήσουν εκεί, το πρώτο από τα τρία παιδιά τους, τον Νίκο. Εκείνο το χρονικό διάστημα, του προτάθηκε να παίξει στη γνωστή ταινία «Καμπαρέ», μια πρόταση που τελικά δεν αποδέχτηκε. Αργότερα στο Μόντρεαλ, θα αποκτήσουν τον δεύτερο γιο τους, τον Αποστόλη, ενώ η κόρη τους, η Κορίνα, γεννήθηκε στην Αθήνα. Τον χειμώνα του 1974, στην αρχή της Μεταπολίτευσης, επιστρέφει στην Ελλάδα και πρωτοεμφανίζεται σε μπουάτ της Πλάκας: τον Aιγόκερω, τον Zυγό, τη Διαγώνιο. Στην ίδια συνέντευξη στη Lifoθα πει: «Είχα ζήσει σε μεγάλες πόλεις, στο Μόντρεαλ, στη Νέα Υόρκη, και ενώ αγαπούσα πάντα την Ελλάδα, δεν μπορούσα να καταλάβω με τι γελούσανε, γιατί γελούσανε, τη σάτιρα, τα αστειάκια των επιθεωρήσεων που είχαν πια εκφυλιστεί. Η Ελλάδα είχε πάει πολύ πίσω για δέκα χρόνια, πράγμα το οποίο βέβαια ήταν φυσιολογικό, λόγω της παρουσίας της χούντας».\nΤο 1977 προτείνει στην EMI – Columbia να συνεργαστούν πειραματικά στην παραγωγή ενός σατιρικού δίσκου και από τη συγκεκριμένη συνεργασία γεννιέται ο πρώτος του δίσκος, με τίτλο, «Για δέσιμο». Από εκείνη την ημέρα θα έρθουν στην πορεία του κι’ άλλοι δίσκοι οι οποίοι θα αποτελέσουν ένα ιδιαίτερο στοιχείο στο χώρο της ελληνικής δισκογραφίας. Για πρώτη φορά σατιρικοί δίσκοι φιγουράρουν στην πρώτη θέση των ελληνικών charts και έρχονται πρώτοι σε κυκλοφορία. Ακόμη και σήμερα τα νούμερα-ρεκόρ από τις πωλήσεις των δίσκων του Xάρρυ Kλυνν παραμένουν ακατάρριπτα. Αυτή είναι και η εποχή, κατά την οποία κυκλοφορεί κι’ ένας μεγάλος αριθμός από πειρατικές κασέτες με ηχογραφήσεις παραστάσεων και ραδιοφωνικών εκπομπών τους «Aραμπάδες με καρούλια» και «Βάσανα που “χει η αγάπη» τις οποίες παρουσίασε από το Δεύτερο Πρόγραμμα της Eλληνικής Pαδιοφωνίας το 1981 μαζί με τον Αντώνη Ανδρικάκη.\nΗ δεκαετία του 1980 έρχεται να συνδεθεί άρρηκτα με το πρόσωπο του. Οι ταινίες, «Αλαλούμ» και «MadeinGreece» το 1982 και 1987 αντίστοιχα, σπάνε όλα τα ρεκόρ εισιτηρίων, ενώ τα διαφημιστικά σποτ με τα σνακ, «φουντούνια», τις «ωραίες πατάτες», τη Serenata, το CocoMilk, καταχωρούνται στη μνήμη όλων μας με το πρόσωπο και τη φωνή του, ενώ τα περισσότερα από αυτά έχουν βραβευθεί από τα Φεστιβάλ Ελληνικής Διαφημιστικής Δημιουργίας της ΕΔΕΕ.\nΗ δεκαετία του 1990 έχει κι αυτή την καλλιτεχνική σφραγίδα του Χάρρυ Κλυνν, καθώς για τέσσερις συνεχείς χρονιές παρουσίασε στον ΑΝΤ1 την εκπομπή «Harry Klynn Special Shows», ενώ στην ίδια τηλεοπτική συχνότητα το 1995 μας συστήνει το one man show με το όνομα Πολίτης Κλυνν. Οι εμφανίσεις του στην τηλεόραση του χαρίζουν τον τίτλο του εμπορικότερου καλλιτέχνη σύμφωνα με την AGB και οι παραστάσεις του στα θέατρα Ορφέας, Άλσος, Δελφινάριο και Μινώα, καταρρίπτουν κάθε προηγούμενο εισπρακτικό ρεκόρ. «Τη σάτιρα την έχουμε εγγεγραμμένη στο DNA μας εμείς οι Πόντιοι, είναι αναπόσπαστο κομμάτι της κουλτούρας μας. Ο αυτοσαρκασμός είναι το ιδιαίτερο χαρακτηριστικό της ράτσας μας – δεν χαριζόμαστε σε κανέναν, ούτε στον εαυτό μας», αναφέρει στο BHMAMEN, τον Ιούλιο του 2010.\nΤα προγράμματα από 3 παραστάσεις του στο θέατρο Άλσος.\nΟ Χάρρυ Κλυνν με τον Κώστα Βουτσά, τον Σωτήρη Μουστάκα και τον Γιώργο Κωνσταντίνου σε πρόβες από παράσταση στο Άλσος.\nΌμως ο Χάρρυ Κλυνν δεν είχε μόνο το χάρισμα να χαρίζει απλόχερα το γέλιο. Είχε κι’ άλλη καλλιτεχνική ευαισθησία, τη ζωγραφική, μια Τέχνη την οποία μάλλον την κληρονόμησε, την αγάπησε και την εξέλιξε, από τον πατέρα του, ο οποίος ήταν ζωγράφος. Επηρεασμένος από εκείνον, δημιούργησε εκατοντάδες έργα ζωγραφικής, αρκετά από αυτά με τον κλασικό τρόπο και κάποια άλλα με τη βοήθεια του ηλεκτρονικού υπολογιστή. «Έβλεπα τον πατέρα μου να ζωγραφίζει και τη μάνα μου να γκρινιάζει που δεν είχαμε να φάμε. Και με το δίκιο της, ποιος να αγοράσει πίνακα ζωγραφικής στην Καλαμαριά και μάλιστα από έναν κομουνιστή ζωγράφο», θα πει με την αλήθεια του στη συνέντευξή του στην Ελένη Σούρδη και θα συνεχίσει: «Έτσι ο Νικόλας αναγκάστηκε να κάνει τον ελαιοχρωματιστή και τον κατασκευαστή πινακίδων για να μας ζήσει. Που και που έδινε και κανέναν πίνακά του στην κυριολεξία για ένα κομμάτι ψωμί… Που να τολμήσω να μιλήσω στη μάνα μου για ζωγραφική… Ίσως γίνω γιατρός της έλεγα και της άρεσε… Τα χρώματα του Νικόλα όμως ποτέ δεν σβήστηκαν από την ψυχή μου. Θυμάμαι ζωγράφιζα με ό,τι υλικό έβρισκα μπροστά μου. Ήμουν και πάρα πολύ καλός στις μικρές κατασκευές κυρίως από βίδες, ελάσματα και παλιά εξαρτήματα μηχανών που έβρισκα σε αφθονία στο γειτονικό αγγλικό στρατόπεδο. Αργότερα ασχολήθηκα με τις φιγούρες του Καραγκιόζη που τις σκάλιζα με ένα μεγάλο καρφί που το βάζαμε στις γραμμές του τραμ για να περάσει από πάνω του το όχημα και να το μετατρέψει σε κοπίδι… Τώρα ζωγραφίζω και με τον ηλεκτρονικό υπολογιστή! Δεν έχει σημασία με τι ζωγραφίζεις, σημασία έχει να ζωγραφίζεις…». Έτσι, το 1998 παρουσιάζεται η πρώτη του ζωγραφική έκθεση στον «Εικαστικό Κύκλο». Η καλλιτεχνική του ανησυχία δε σταματά στη ζωγραφική και συνεχίζεται στη συγγραφή. Σε ηλικία μόλις 15 ετών δημοσιεύεται ποίημα του στην εφημερίδα Μακεδονία και έως τα 18 του έτη, πολλά από τα ποιήματά του δημοσιεύτηκαν σε φιλολογικά περιοδικά της εποχής. Η συγγραφική του δραστηριότητα είναι συνεχής από τότε-κυκλοφορούν 12 βιβλία του- και πολύ υλικό του δεν έχει δει ακόμα το φως της δημοσιότητας. Μάλιστα, το 2006 αποφάσισε να μείνει μόνιμα στη γενέτειρά του, την Καλαμαριά της Θεσσαλονίκης, όπου και συνέχισε τη συγγραφή.\n«Το ποδόσφαιρο αυτό καθαυτό είναι χωρίς καμιά αμφιβολία το πιο λαοφιλές άθλημα στον κόσμο. Στην Ελλάδα του “δήθεν” οι “αγράμματοι κουλτουριάρηδες” και “παμφάγο” κράτος το οδήγησαν στην αγκαλιά των “επενδυτών” της αρπαχτής… Κι όμως το κακόμοιρο επέζησε και κατόρθωσε να μας βγάλει στο δρόμο πανηγυριστές… Μαζί μ’ όλους εκείνους που το κακολόγησαν, το κατασυκοφάντησαν και έκαναν τα πάντα να το εξαφανίσουν!» είχε δηλώσει αφήνοντας να διαφανεί η μεγάλη του αγάπη για τον αθλητισμό και ιδιαίτερα για το ποδόσφαιρο. Το 1980 ηγήθηκε μίας ομάδας Ποντίων και φίλων του συλλόγου της γενέτειράς του, του Απόλλωνα Καλαμαριάς. Σκοπός της ομάδας αυτής ήταν η αποκατάσταση του ονόματος του ποδοσφαιρικού σωματείου. Η προσπάθεια κρίνεται επιτυχημένη αφού η ομάδα κατά το διάστημα της προεδρίας του αποκτά γήπεδο, επανέρχεται στην Α΄ Εθνική Κατηγορία μετά από 20 χρόνια, αποκτά υποδομές, φυτώριο και γύρω της συσπειρώνει παλιούς και νέους φίλους. Ο Χάρρυ Κλυνν προχωρά και σε προτάσεις αναδιάρθρωσης του θεσμικού πλαισίου του επαγγελματικού ποδοσφαίρου και αναδεικνύεται σε ηγετική μορφή της σύγκρουσης του 1988 μεταξύ συλλόγων και πολιτείας που οδηγεί για πρώτη φορά στα ελληνικά χρονικά σε διακοπή του πρωταθλήματος.\nΤην εποχή εκείνη το επαγγελματικό ποδόσφαιρο περνάει νέα μεγάλη κρίση. H πολιτεία αφαιρεί τη διοργάνωση του πρωταθλήματος από την ΕΠΑΕ και την παραχωρεί στην ΕΠΟ. Ομόφωνα όλες οι ομάδες προτείνουν για πρόεδρο της ΕΠΑΕ τον Xάρρυ Kλυνν. O Xάρρυ Kλυνν αναλαμβάνει την προεδρία, αναδιοργανώνει την EΠAE, έρχεται σε επαφές με τη FIFA και την UEFA και προτείνει όρους που είναι εξαιρετικά ελκυστικοί και η πολιτεία δεν μπορεί να αρνηθεί. Το πρωτάθλημα τελικά ξαναγυρίζει στην ΕΠΑΕ. Τρία χρόνια αργότερα αποχωρεί από την προεδρία. Η πρότασή του για την καθιέρωση ημιεπαγγελματικού ποδοσφαίρου απορρίφτηκε από την πλειοψηφία των ΠΑΕ. Αυτός ήταν ο Χάρρυ Κλυνν. Ένας άνθρωπος ταλαντούχος, μαχητικός και μαχητής, οξυδερκής. Στις 7 Ιουνίου 2016 φεύγει από τη ζωή ο πρωτότοκος γιος του, Νίκος Τριανταφυλλίδης, κι εκείνος βυθίζεται σε βαρύ πένθος και θλίψη. Η υγεία του επιβαρύνεται έχοντας σοβαρά αναπνευστικά προβλήματα και οι μέρες τον βρίσκουν καθηλωμένο σε αναπηρικό αμαξίδιο. Φεύγει από τη ζωή, δυο χρόνια αργότερα, όσο μάλλον άντεξε μακριά από τον γιο του. «Εγώ και ως νέος γέρος ήμουν. Ήμουν ευαίσθητο παιδί, έβλεπα πράγματα που οι άλλοι ίσως δεν έβλεπαν και ήθελα να τους βοηθήσω να τα δουν. Γι’ αυτό επέλεγα την οδό του γέλιου. Μέσω του γέλιου μπορούσα να μιλήσω για όσα μας πλήγωναν. Ακόμη και τώρα αυτό κάνω. Ήταν ένα εφεύρημα το γέλιο, ένα τέχνασμα. Από κάτω υπήρχαν οργή και θλίψη».


Το κρίσιμο τρίμηνο που θα οδηγεί σε εξώσεις δανειοληπτών - peiraxtiri.gr\nΣτις αρχές του νέου έτους αναμένεται να ξεκινήσει τη λειτουργία του ο νέος Φορέας Απόκτησης και Επαναμίσθωσης Κατοικιών, η σύσταση του οποίου προβλέπεται στο νέο Πτωχευτικό.\nΟ φορέας θα λειτουργεί με ιδιωτικά κριτήρια και θα προκύψει από διεθνή διαγωνιστική διαδικασία, η οποία εκτιμάται ότι θα ολοκληρωθεί έως τα τέλη Οκτωβρίου, ενώ ήδη έχει εκδηλωθεί έντονο επενδυτικό ενδιαφέρον από σχήματα τα οποία θέλουν να συμμετάσχουν και να αναλάβουν να αγοράσουν τα ακίνητα που θα προκύπτουν μετά την πτώχευση των ιδιοκτητών τους.\nΤα ακίνητα αυτά θα ενοικιάζονται στους παλαιούς ιδιοκτήτες με ενοίκιο το οποίο θα καθορίζεται βάσει μαθηματικού τύπου που προβλέπεται στο νέο θεσμικό πλαίσιο, για διάστημα έως δώδεκα χρόνια και στη λήξη θα μπορούν να τα αγοράζουν στην εμπορική αξία που θα έχουν τότε.\nΣτο νέο πλαίσιο η τιμή αγοράς και πώλησης θα καθορίζεται με βάση την εμπορική αξία ύστερα από εκτίμηση ανεξάρτητου και πιστοποιημένου εκτιμητή. Τα ενοίκια που θα καταβάλλονται δεν θα λαμβάνονται υπόψη για την απομείωση του τιμήματος επαναγοράς καθώς θα αποτελούν το μίσθωμα για τη χρήση του ακινήτου. Η επαναγορά θα μπορεί να γίνει και σε πιο σύντομο διάστημα υπό την προϋπόθεση ότι ο αγοραστής θα εξοφλεί και τα ενοίκια των ετών που υπολείπονται.\nΗ δυνατότητα αυτή θα βοηθήσει στο να μην υπάρξουν μαζικές εξώσεις δανειοληπτών, ενώ προσφέρεται και η δυνατότητα σε εκείνον που έχει πτωχεύσει και δεν θέλει να χάσει την πρώτη του κατοικία να μείνει σε αυτήν, και εφόσον μπορεί να την επαναγοράσει. Ωστόσο αν δεν είναι συνεπής μετά από τρίμηνη οφειλή ενοικίων θα χάνει το δικαίωμα και ο φορέας θα προχωρά στην έξωσή του από το ακίνητο.\nΤα οικονομικά κριτήρια που τίθενται στο νέο πλαίσιο, ώστε να οδηγηθεί κάποιος στην πτώχευση, είναι αυτά βάσει των οποίων χαρακτηρίζεται κάποιος «ευάλωτος». Για αυτόν υπάρχει και πρόνοια επιδότησης του ενοικίου του από το κράτος. Ειδικότερα, τα εισοδηματικά όρια για τους ευάλωτους είναι 7.000 ευρώ για μονοπρόσωπο νοικοκυριό και έως 21.000 ευρώ για νοικοκυριό αποτελούμενο από πέντε μέλη και άνω ή μονογονεϊκή οικογένεια με τρία ανήλικα μέλη και άνω. Όσον αφορά στα περιουσιακά κριτήρια, δεν μπορεί να υπερβαίνει η περιουσία τις 120.000 ευρώ προσαυξανόμενη κατά 15.000 ευρώ για κάθε πρόσθετο μέλος και έως του ποσού των 180.000 ευρώ, ενώ το συνολικό ύψος των καταθέσεων του νοικοκυριού τις 21.000 ευρώ.\nΣυναγερμός στη Σχολή Ευελπίδων: Πληροφορίες για δεκάδες…\n«Ποιος θα είναι ο μεγάλος χαμένος των αμερικανικών…\nΗ μοναδική εκκλησία στον κόσμο χωρίς σκεπή βρίσκεται…


“Ο Γιασικεβίτσιους με φίλησε στο στόμα” | ebasket.gr\nΚεντρική Διεθνή “Ο Γιασικεβίτσιους με φίλησε στο στόμα”\n“Ο Γιασικεβίτσιους με φίλησε στο στόμα”\nΔημοσίευση στις 28/10 19:13\nΗ Ζαλγκίρις Κάουνας φιλοξενεί απόψε το βράδυ (20:00) την Μακάμπι Τελ Αβίβ, στο πλαίσιο της 4ης αγωνιστικής της Euroleague. O Σαρούνας Γιασικεβίτσιους θα βρεθεί αντιμέτωπος για πρώτη φορά, ως προπονητής, με την “ομάδα του λαού” και θα συναντήσει γνώριμα πρόσωπα.\nΟ Πίνι Γκέρσον μιλώντας στο 15min.lt σχολίασε τον “Σάρας”, στον νέο του ρόλο και αποκάλυψε πως είναι ο μοναδικός παίκτης του που τον έχει φιλήσει στο στόμα.\nΌταν ακόμη έπαιζε, είχα πει πως θα γίνει ένας πολύ καλός προπονητής. Ακόμη πιστεύω αυτό που είχα πει τότε. Ο “Σάρας” είχε εξαιρετική συνεργασία με όλους τους προπονητές. Πιστεύω ότι πήρε ένα μικρό κομμάτι από κάθε έναν και τα έκανε σύνολο, για να γίνει ένας πολύ καλός επαγγελματίας. Έχει τη νοοτροπία και τη γνώση για να καταφέρει. Έχει ό,τι απαιτείται για να γίνει μεγάλος προπονητής: προσωπικότητα, γνώσεις, αντέχει στην πίεση“, σχολίασε αρχικά ο Πίνι Γκέρσον.\nΓια το περιβόητο φιλί ανέφερε, “ήταν ένας τρομερός παίκτης. Ένας από τους καλύτερους της Ευρώπης. Ίσως ο καλύτερος που έχω προπονήσει. Τον λατρεύω. Ελπίζω να με αγαπάει ακόμα. Είναι ο μοναδικός παίκτης που με φίλησε στο στόμα όλα αυτά τα χρόνια. Χωρίς γλώσσα”.\nΈκλεισε λέγοντας, “Για να είμαι ειλικρινής πάντως, ο “Σάρας” έκανε το ακριβώς αντίθετο από αυτό που του ζητούσα. Ο Ζέλικο είναι διαφορετικός τύπος. Θα τον χτυπούσε, αν δεν άλλαζε λογική“.\nΠροηγούμενο Champion’s (?) League!… Seriously?\nΕπόμενο Τα “όργια” του Ουέιντ (vid)


Μακροχρόνια στοιχήματα: Πώς θα τερματίσουν οι ομάδες;\nΑρχική Νέα της Αγοράς – Online Στοίχημα Μακροχρόνια στοιχήματα στην τελική ευθεία των πρωταθλημάτων!\nΜακροχρόνια στοιχήματα στην τελική ευθεία των πρωταθλημάτων!\nH ποδοσφαιρική σεζόν στην Ευρώπη πλησιάζει στο τέλος της και το ενδιαφέρον κορυφώνεται στα εμπορικά πρωταθλήματα, αφούν έχουν μείνει ανοιχτά πολλά και σημαντικά “μέτωπα”. Χαμός στην Ισπανία στη μάχη του τίτλου με τέσσερις διεκδικητές, δύο πλέον οι “μνηστήρες” για την κούπα στη Ligue 1, όλα ανοιχτά για την πρόκριση στο επόμενο Champions League σε Bundesliga, Premier και Serie A! Πάμε λοιπόν να δούμε πως έχουν διαμορφωθεί οι βαθμολογίες στα Top 5 πρωταθλήματα και τις στοιχηματικές επιλογές για την τελική κατάταξη! Οι αποδόσεις που σας παρουσιάζουμε είναι από την bet365.\nΠολλά χρόνια είχαμε να δούμε τόσο αμφίρροπη μάχη στην κορυφή του ισπανικού πρωταθλήματος, η οποία αναμένεται να κριθεί στο νήμα! Η Ατλέτικο παραμένει στην κορυφή με τις Μπάρσελόνα και Ρεάλ να ακολουθούν σε απόσταση βολής! Έρχεται καθοριστική αγωνιστική αυτό το Σαββατοκύριακο, αφού η Ατλέτικο ταξιδεύει στο “Καμπ Νου” και η Σεβίλλη στο “Ντι Στέφανο”.\nΣύμφωνα με την Bet365, η Μπαρσελόνα είναι το ισχνό φαβορί, με την Ατλέτικο να ακολουθεί με μικρή διαφορά, λίγο πιο πίσω στις αποδόσεις η Ρεάλ ενώ εκτός κούρσας τέθηκε η Σεβίγια, μετά την εντός έδρας ήττα από την Μπιλμπάο. Ποιά ομάδα θα σηκώσει την κούπα;\nΗ βαθμολογία & οι αποδόσεις:\nΑτλέτικο Μαδρίτης 76 (2.62)\nΜπαρσελόνα 74 (2.50)\nΡεάλ Μαδρίτης 74 (3.30)\nΕξίσου συναρπαστικό αναμένεται το φώτο φίνις στην κορυφή της Ligue 1, έστω κι αν από την Κυριακή βγήκε εκτός κούρσας η Μονακό. Η Λιλ επικράτησε και της Νις και διατηρήθηκε στην κορυφή, ωστόσο φαβορί για την κατάκτηση του πρωταθλήματος, σύμφωνα με την bet365, παραμένει η Παρί Σεν Ζερμέν που είναι στο -1. Δεύτερο φαβορί προσφέρεται η Λιλ και πλέον σε τιμές “θαύματος” η Μονακό, η οποία την Κυριακή ηττήθηκε εντός από τη Λυών. Ποιά ομάδα θα πάρει το πρωτάθλημα;\nΛιλ 76 (2.20)\nΠαρί 75 (1.61)\nΜονακό 71 (81.00)\nΣεντ Ετιέν (εντός)\nΣτην Premier το πρωτάθλημα έχει κριθεί προ πολλού με τη Σίτι να έχει χτίσει διψήφια διαφορά από τη συμπολίτισσα Γιουνάιτεντ, αλλά η μάχη για τα δύο εισιτήρια του Champions League, πίσω από της ομάδες του Μάντσεστερ αναμένεται “καυτή” μέχρι τέλους. Η Λέστερ είναι πολύ κοντά στην εξασφάλιση της παρουσίας της στ’ αστέρια, με την Τσέλσι να ακολουθεί σε απόδοση φαβορί και τις Λίβερπουλ, Τότεναμ και Γουέστ Χαμ να έχουν λιγότερες πιθανότητες κατά σειρά. Ποιές ομάδες θα τερματίσουν στην 4αδα;\nΜαντσεστερ Σίτι 80\nΜάντσεστερ Γιουνάιτεντ* 67\nΛέστερ 63 (1.28)\nΤσέλσι 61 (1.33)\nΓουέστ Χαμ 58 (6.00)\nΤότεναμ 56 (8.00)\nΛίβερπουλ 54* (3.25)\nΈβερτον 52* (151.00)\nΜάντσεστερ Σίτι (εκτός)\nΆστον Βίλα (εκτός)\nΓουέστ Μπρομ (εκτός)\nΚρίσταλ Πάλας (εντός)\nΆστον Βίλα (εντός)\nΓουέστ Χαμ (εκτός)\nΣέφιλντ Γιουνάιτεντ (εντός)\nΣτην Ιταλία το πρωτάθλημα έχει κριθεί και μαθηματικά πλέον, με την Ίντερ να επιστρέφει στον κορυφή 10 χρόνια μετά! Η μάχη όμως για τα υπόλοιπα τρία εισιτήρια του επόμενου Champions League είναι ανοιχτή με 5 ομάδες να διεκδικούν 3 θέσεις. Μεγάλο φαβορί η Αταλάντα και αουτσάιντερ η Λάτσιο. Ποιές ομάδες θα τερμαίσουν στην 4αδα;\nΑταλάντα 69 (1.10)\nΓιουβέντους 69 (1.25)\nΜίλαν 69 (2.20)\nΝάπολι 67 (1.40)\nΛάτσιο 64* (4.00)\nΣτη Γερμανία η Λειψία αποδείχθηκε ακόμη μία χρονιά ανάξιος διεκδικητής του πρωταθλήματος, ξέμεινε από δυνάμεις και η Μπάγερν ετοιμάζεται να σηκώσει μία ακόμη “σαλατιέρα”. Οι “ταύροι” του Νάγκελσμαν θα είναι και του χρόνου στο Champions League, αλλά οι δύο επόμενες θέσεις είναι ρευστές με τρεις ομάδες να τις διεκδικούν. Σε ρόλο ρυθμιστή η Λειψία αφού αντιμετωπίζει Βόλφσμπουργκ και Ντόρτμουντ στις εναπομείνασες αγωνιστικές. Ποιές ομάδες θα τερματίσουν στην 4αδα;\nΒόλφσμπουργκ 57 (1.33)\nΆιντραχτ 56 (1.36)\nΝτόρτμουντ 55 (1.66)\nΟυνιόν Βερολίνου (εντός)\n*Oι ομάδες με αστερίσκο έχουν παιχνίδι λιγότερο\nΟι αποδόσεις ίσχυαν στις 03 Μαΐου και ώρα 11:00\nTAGS bundesliga stoixima, la liga stoixima, ligue 1 stoixima, makroxronia stoixhmata, premier league stoixima, serie a stoixima, stoixima, μακροχρόνια στοιχήματα, στοίχημα


Γαϊδουροχώρα: Ένας εναλλακτικός χώρος ψυχαγωγίας και εκπαίδευσης στο Κορωπί - zwnews.gr\nHome / ΑΝΑΤΟΛΙΚΗ ΑΤΤΙΚΗ / ΑΥΤΟΔΙΟΙΚΗΣΗ / ΔΗΜΟΣ ΚΡΩΠΙΑΣ / Γαϊδουροχώρα: Ένας εναλλακτικός χώρος ψυχαγωγίας και εκπαίδευσης στο Κορωπί\nΖωnews.gr ΑΝΑΤΟΛΙΚΗ ΑΤΤΙΚΗ, ΑΥΤΟΔΙΟΙΚΗΣΗ, ΔΗΜΟΣ ΚΡΩΠΙΑΣ\nΗ Τατιάνα Παπαμόσχου και ο Δημήτρης Στουπάκης, φωτογράφος, γνωρίστηκαν ως εθελοντές στο Σύλλογο Προστασίας Ιπποειδών (ΕΣΠΙ). Είχαν από μικρή ηλικία και οι δύο ιδιαίτερη αγάπη για τα ιπποειδή. Κάποια στιγμή σκέφθηκαν ότι δεν υπήρχε φορέας για τα γαϊδούρια στην Ελλάδα. Πήγαν στο διάσημο αντίστοιχο κέντρο στη Βρετανία (Sanctuary from your Sofa is back! | The Donkey Sanctuary) όπου απέκτησαν ειδικές γνώσεις γι αυτό το τόσο παρεξηγημένο ζώο, του οποίου -επιπλέον- ο πληθυσμός τείνει να μειώνεται. Μετά από εκπαιδεύσεις αρκετών χρόνων, ξεκίνησαν πολύ δειλά, χωρίς βοήθεια από πουθενά, να οργανώσουν καταρχάς ένα κέντρο ενημέρωσης. Κι έτσι άρχισε να ξετυλίγεται το κουβάρι...\n«Το πρόβλημα της ευζωίας των ζώων σχετίζεται με τη νοοτροπία και την εκπαίδευση» εξηγεί στο ΑΠΕ-ΜΠΕ η κ. Παπαμόσχου. «Δεν έχει νόημα να κυνηγάς την κακοποίηση, εάν δεν φροντίζεις για την εκπαίδευση. Μόνο έτσι πιάνεις το κακό από τη ρίζα του. Θέλαμε να δημιουργήσουμε ένα καταφύγιο που θα παρέχει φροντίδα και ταυτόχρονα ένα χώρο που θα υλοποιεί προγράμματα γνωριμίας με το ζώο, ευαισθητοποίησης του κοινού και συγχρόνως θα χρηματοδοτούσε το καταφύγιο. Το κοινό μας είναι κυρίως παιδιά. Οι νέοι άνθρωποι συνειδητοποιούν ότι τα ζώα έχουν δικαιώματα και ανάγκες και πρέπει να σεβόμαστε τη φύση τους. Επίσης, λειτουργούμε ως χώρος εκπαίδευσης για ιδιοκτήτες - ανθρώπους που έχουν ή θέλουν να αποκτήσουν γαϊδουράκι και ελπίζουμε να εξελιχθούμε ως ομπρέλα σε όλη την Ελλάδα».\n«Το γαϊδούρι είναι ένα ευφυέστατο ζώο» σημειώνει. «Επειδή ζούσε στην έρημο, έπρεπε να εξοικονομεί ενέργεια. Δεν είχε την πολυτέλεια να τρέχει χωρίς λόγο, όπως το άλογο που πάντα είχε τροφή και νερό, οπότε δεν νοιαζόταν θα εξοικονομήσει ενέργεια. Το άλογο έτρεχε στην πεδιάδα. Το γαϊδούρι ζούσε σε ερήμους, σε πετρώδη και άγονα εδάφη. Γι αυτό σκέφτεται πάντα τι πρέπει να πράξει, πριν το πράξει. Εξ' ου και η παρεξήγηση ότι είναι "πεισματάρικο" ζώο. Δεν είναι πεισματάρικο. Είναι αυξημένη η κριτική του σκέψη.\nΚαι προσθέτει: «Συγχρόνως, τα παιδιά βρίσκονται σε ένα πολύ όμορφο φυσικό περιβάλλον, έχουν τη δυνατότητα πριν από τη συνεδρία να κάνουν βόλτα και να παίξουν - ειδικά στα παιδιά με αναπηρίες λείπει η δυνατότητα να τρέξουν και να παίξουν ελεύθερα η συναναστροφή με τα ζώα ηρεμεί. Τεράστιας σημασίας είναι η ανάπτυξη της συναισθηματικής επικοινωνίας».\n«Η θεραπεία είναι ο μόνος τομέας των δραστηριοτήτων μας, στον οποίον χρησιμοποιούμε την ίππευση, για στήριξη του σώματος και ανάπτυξη της ισορροπίας του σώματος», τονίζει στο ΑΠΕ-ΜΠΕ η κ. Παπαμόσχου. «Όμως, δεν κάνουμε θεραπευτική ιππασία. Η ίππευση σε εμάς είναι κομμάτι των ασκήσεων που θα ζητήσει ο εργοθεραπευτής, όταν κρίνει ότι το παιδί πρέπει να ανέβει στο γαϊδουράκι για να ισορροπήσει η πλάτη του. Αν και πρόκειται για παιδιά, που δεν λειτουργεί καλά το κέντρο του σώματός τους, όταν βρίσκονται στην πλάτη του ζώου αυτό αλλάζει. Ισορροπούν πάνω στο ζώο, ανοίγεται ένα κανάλι επικοινωνίας και μπορείς να ζητήσεις από το παιδί να κάνει πράγματα, στο πλαίσιο της εργοθεραπείας. Πάνω στην πλάτη του ζώου τα παιδιά συγκεντρώνονται καλύτερα και αμέσως το σώμα επιτάσσει τις δυνάμεις του για να κρατηθούν στην πλάτη του ζώου και ισορροπούν. Είναι κάτι μαγικό που συμβαίνει...» λέει.\nΝομίζω ότι δεν θα μας πείραζε να ζήσουμε χωρίς γάλα γαϊδούρας...» λέει στο ΑΠΕ-ΜΠΕ και συμπληρώνει: «Κάποτε η Κλεοπάτρα έκανε μπάνιο σε γάλα γαϊδούρας. Είχε 400 γαϊδούρες και τις άρμεγαν για να κάνει μπάνιο. Δεν είναι απαραίτητο να κάνουμε το ίδιο. Νομίζω ότι μπορούμε να ζήσουμε και με λιγότερα...».\nΤο στίγμα μας πάνω στον πλανήτη είναι αρκετά επιβαρυντικό. Δεν χρειάζεται να τα γευόμαστε όλα, να τα τρώμε όλα, να τα κάνουμε όλα καλλυντικά...» καταλήγει η κ. Παπαμόσχου.\nΟ χώρος της Γαϊδουροχώρας έχει ανοίξει από τις 18 Μαΐου και λειτουργεί, λαμβάνοντας όλα τα απαραίτητα μέτρα για τη μη μετάδοση του κορονοϊού.\nΓαϊδουροχώρα: Ένας εναλλακτικός χώρος ψυχαγωγίας και εκπαίδευσης στο Κορωπί Reviewed by Ζωnews.gr on 27 Ιουλίου Rating: 5


Ο Γιάννης Π. Τριανταφύλλου και οι σκέψεις του...: Ευρωεκλογές με μήνυμα και μια μεγάλη ανατροπή !!\nΧθες ψήφισα !! Μάλιστα, επειδή δεν ήθελα να στερήσω από την οικογένεια μου το τριήμερο δίπλα στη θάλασσα, έκανα 350 χιλιόμετρα πήγαινε έλα. Έτσι ένιωθα και δεν μετανιώνω. Ψήφισα κατά τις 11, στο εκλογικό τμήμα μου ήμουν ο 105ος ψηφίσας, άλλες χρονιές θυμόμουν ότι ίδια ώρα είχαν εμφανιστεί πάνω από 150... Τελικά το βράδυ είδα κι εγώ το αποτέλεσμα: 48% αποχή από τις κάλπες, σχεδόν ένας στους δύο συμπολίτες μου επέλεξε να μην εκφραστεί, να μην παραστεί, να κάνει κάτι άλλο την Κυριακή αυτή.\nΤο τελικό αποτέλεσμα ήταν το αναμενόμενο, πρώτο το ΠΑΣΟΚ, δεύτερη η Νέα Δημοκρατία, σταθερό το ΚΚΕ, ανεβασμένο το ΛΑΟΣ, πληρώνει τα λάθη του ο ΣΥΡΙΖΑ, δεν κατάφεραν να ξεγελάσουν τους πολλούς οι ΟΙΚΟΛΟΓΟΙ, οι διάφοροι αδιάφοροι παρακάτω μάζεψαν τους αναμενόμενους συγγενείς και φίλους. Επ' αυτών των αποτελεσμάτων από χθες το απόγευμα στις επτά, παράλληλα με τα exit poll, ως και σήμερα, τώρα, αλλά και αύριο και μεθαύριο, θα ακούσετε, όπως άκουσα κι εγώ πολλές ερμηνείες για το αποτέλεσμα.\nΤο σίγουρο όμως είναι ένα, αυτό που παραβλέπουν οι πολλοί, είναι η αποχή μιας συντριπτικής πλειοψηφίας. Θεωρούσα και θεωρώ την συμμετοχή ως τον μόνο τρόπο να επιβάλλει η πλειοψηφία την αλλαγή σε αυτά που δεν είναι σωστά, για μένα η αποχή δεν είναι έκφραση γνώμης, είναι άρνηση, αντίθεση, όχι σύνθεση, και δε θα μεταβάλλω την γνώμη μου, δεν μπορώ όμως να αρνηθώ ότι η αποχή (ειδικά η αποχή αυτού του μεγέθους) εκφράζει ένα μήνυμα, εξαιρετικά ηχηρό. Γιατί, τελικά, είτε μας αρέσει είτε όχι, είναι μήνυμα αποδοκιμασίας προς όλα τα κόμματα του σημερινού συστήματος, είναι μήνυμα αποδοκιμασίας πρώτιστα συμπεριφορών πολιτικών προσώπων !!\n«Για την Ν.Δ. τα πράγματα είναι σαφή, δεν χρειάζεται καν να σχολιάσω. Αλλά τυχόν διθύραμβοι από τη πλευρά κυρίως του ΠΑΣΟΚ θα είναι μέγα σφάλμα. Κύριοι καταλάβετέ το: Δεν πείθετε παρά τους εαυτούς σας, άντε και τα σόγια σας μαζί με τους ρουσφετοαιχμάλωτους της αναξιοπρεπούς πείνας. Αλλάξτε. Αλλάξτε αληθινά και όχι επιφανειακά», έγραψε κάποιος φίλος blogger χθες. Μεγάλη αλήθεια, ειδικά αν αναλογιστεί κανείς ότι ο πρωθυπουργός ήταν ο μόνος πολιτικός αρχηγός που αποδέχθηκε ως μήνυμα την αποχή και τοποθετήθηκε επ' αυτής, λίγο μετά τα επινίκια και την ...τρελή χαρά σε πράσινο φωσφοριζέ φόντο του προέδρου του ΠΑΣΟΚ («θέλει η πουτάνα να κρυφτεί κι η χαρά δεν την αφήνει», λέει επί του θέματος ο θυμόσοφος λαός...)\nΑς επιστρέψουμε όμως στις εκλογές. Ποιό ήταν τελικά το αποτέλεσμα;; Επρώτευσε η αποχή !! Κι έπειτα;; «Γιατί δεν παραδέχεσαι ότι νίκησε το ΠΑΣΟΚ;;; Τόσο πωρωμένος είσαι;;;» θα ρωτήσετε... Το ότι το ΠΑΣΟΚ αναδείχθηκε πρώτο κόμμα δε σημαίνει κατ' ανάγκη ότι νίκησε, δείτε τους ψήφους και θα καταλάβετε ότι απλά διατήρησε τις δυνάμεις του με μικρές απώλειες. Από μια πλευρά βέβαια, και αυτό είναι νίκη, αν το συγκρίνουμε με την καθίζηση της Νέας Δημοκρατίας, ειδικά όταν μιλάμε για ένα κόμμα που πέντε χρόνια τώρα δεν άλλαξε καθόλου. Ένα κόμμα που από την πρώτη ημέρα της ήττας του τον Μάρτιο του 2004 έκανε τα αδύνατα δυνατά για να «κρύψει» από τον λαό ότι στους κόλπους του παραμένουν όλοι οι υπεύθυνοι για το μεγάλο φαγοπότι, για τη μεγάλη λεηλασία του δημόσιου χρήματος. Ένα κόμμα που έκανε την αλαζονεία σημαία και τον ρεβανσισμό και τον «καρχιμακισμό» πολιτική έκφραση και πρόταση. Γιατί οι μόνες ολοκληρωμένες προτάσεις που διατύπωσε τόσα χρόνια ήταν οι αναφορές των ανά την επικράτεια βολεμένων κρατικοδίαιτων πασόκων για τα όσα γίνονταν και δεν ήταν σωστά (=σύμφωνα με τις δικές τους απόψεις). Όχι, αυτοί οι καταγγέλλοντες «δημόσιοι λειτουργοί» δεν έκανα τίποτα για να αποτρέψουν τη δημόσια βλάβη (δουλειά τους ήταν άλλωστε;;;) ήταν όμως συνεπέστατοι στο να καταγγέλλουν όχι στον εισαγγελέα, στο κόμμα -την υπέρτατη αρχή- τα «κακώς κείμενα».\nΈχασε η Νέα Δημοκρατία λοιπόν, αυτή τη φορά όμως δεν κέρδισε το ΠΑΣΟΚ, αυτή ήταν η μεγάλη ΑΝΑΤΡΟΠΗ των φετινών ευρωεκλογών. Ναι, δεν κέρδισε το ΠΑΣΟΚ, έδειξε ότι δεν διαθέτει δυναμική, δεν κατάφερε να δημιουργήσει κανένα πλειοψηφικό ρεύμα υπέρ του, δεν κατάφερε καν να πάρει παραπάνω ψήφους, να αποτελέσει πόλο έλξης της δυσφορίας, να αρθρώσει νέα πολιτική πρόταση ουσίας, μόνο ευχολόγια, φληναφήματα, καταγγελτικό λόγο, μιζέρια και στείρα άρνηση. Αυτό ο λαός δεν το θέλει και το καταδίκασε μια ακόμα φορά !! Το ΠΑΣΟΚ δεν άλλαξε και το πλήρωσε.\nΌσο για την Νέα Δημοκρατία, «χάνει καθαρά στο πρώτο ημίχρονο και πρέπει να παίξει σοβαρή μπάλα στο δεύτερο για να μην ξεφτιλιστεί» για να το πω με ποδοσφαιρικούς όρους. Έχασε η Νέα Δημοκρατία γιατί η απόφαση του κόσμου ήταν σαφής και κατηγορηματική «δεν ψηφίζω Νέα Δημοκρατία, θέλω έργα και πρωτοβουλίες στην πράξη, όχι στα λόγια, και η Νέα Δημοκρατία υποσχέθηκε πολλά και πράττει λίγα, μας ξέχασαν, τα στελέχη άρχισαν να έχουν συμπεριφορές ΠΑΣΟΚ, άρχισαν να νοιάζονται μόνο για τους εαυτούς τους κι όχι για μας». Οι ψηφοφόροι έβγαλαν κίτρινη κάρτα και όχι κόκκινη για δύο λόγους: γιατί δεν υπάρχει πειστική εναλλακτική λύση για «να συνεχιστεί το παιχνίδι» και γιατί η Νέα Δημοκρατία έχει τις δυνατότητες να κάνει κάτι καλό για τον τόπο, απλά δείχνει αργή, απελπιστικά αργή, πολλές φορές δε και προκλητικά ανίκανη.\nΜου έγραφε χθες ο καλός φίλος Χάρης σχολιάζοντας το αποτέλεσμα: «Γιάννη μου, είμαι πλήρως απαισιόδοξος. Όταν έχει φτάσει η ΝΔ να απολογείται στο ΠΑΣΟΚ για τη Siemens τι δουλειά να κάνεις; Όταν 5 χρόνια τώρα κάνουμε διάλογο για την Παιδεία και τελικά δεν έχουμε κανένα αποτέλεσμα, τι δουλειά να κάνεις; Το πρόβλημα η ΝΔ το είχε από το 2004. Όταν υποσχέθηκε μια σειρά βλακείες στον κόσμο, κι όταν με τόσο θετική αποδοχή αμέσως μετά έπεσε στον ύπνο. Όταν δεν είχε το θάρρος να πει τα πράγματα με το όνομά τους χρόνια τώρα. Όταν η αριστερά έχει κερδίσει κατά κράτος τον αγώνα της ενημέρωσης». Για να καταλήξει: «Η ΝΔ έχασε, Γιάννη μου. Και δεν βλέπω γιατί να στενοχωριέμαι. Δεν ξέρω καν αν οι ΠΑΣΟΚοι (με όλα τους τα τραγικά) θα είναι και χειρότεροι. Στο κάτω κάτω τον παραγοντισμό και τον κρατικισμό τον ξέρουν καλύτερα. Στην Ελλάδα το μόνο που δεν έχουμε δοκιμάσει είναι να πούμε την αλήθεια στον κόσμο. Σταθερά και με θάρρος. Κι ας μείνουμε 5 ή 10 που να τη λέμε. Αλλά την αλήθεια, ρε γαμώτο, όχι μαλακίες».\nΉταν μια συζήτηση που είχε ξεκινήσει με μια απλή τοποθέτηση μου, μια πρώτη διαπίστωση για το μήνυμα των εκλογών, ότι «η επόμενη μέρα θέλει δουλειά, υπευθυνότητα, αποφάσεις, ρίσκο !!». Μια διαπίστωση στην οποία ο Γιώργος προσέθεσε «...και δυστυχώς ο κόσμος μας θέλει ρουσφέτια δε τον νοιάζει τίποτα άλλο....για αυτό δε ψήφισε...» για να σπεύσει η Άννα Μαρία να τον διορθώσει λέγοντας «απλά αυτό έχουν τα ρουσφέτια. Δεν μπορείς να τα κάνεις σε όλους. Και χάνεις και αρκετούς σοβαρούς που δεν τα θέλουν, και χάνεις και τους ασόβαρους και μη τακτοποιημένους».\nΣτο ενδιάμεσο μια κουβέντα της Άννας Μαρίας «ρε παιδιά, έλεος!!!! Εδώ ολόκληρο ΑΣΕΠ καταργήσατε de facto και de jure, που είχε φάει άλλος το πολιτικό κόστος της θέσπισης του....» και ο διάλογος που ακολούθησε «Άννα Μαρία, το να θεσπίζεις κριτήρια δε σημαίνει κατάργηση !! Επίσης, από που κι ως που οι γνώσεις και δεξιότητες πρέπει να υποκλίνονται στα χρόνια αναμονής στη λίστα;;;» (Γιάννης), «Δηλαδή είσαι υπέρ της επετηρίδας? Γιατί αυτό που έκανε η ΝΔ δεν είναι επιστροφή στην επετηρίδα, είναι προσωπική συνέντευξη, αν ενθυμείσαι καλώς...» (Άννα Μαρία), προκάλεσαν την αντίδραση μου «Εγώ;;Επετηρίδα;;; Μακρυά από μένα !! Εγώ προτείνω ελεύθερες προσλήψεις με βιογραφικό με βάση θεσμοθετημένα κριτήρια, με ελεύθερη διαπραγμάτευση μισθού, με απόφαση δημόσια και αιτιολογημένη, χωρίς επετηρίδες, χωρίς πλαφόν, χωρίς μόρια και άλλες τέτοιες αηδίες... Είμαι φιλελεύθερος, όχι κρατικιστής, το ξέχασες;;;»\nΑυτό μετέφερε τη συζήτηση στα περί κράτους και (μη) «επανίδρυσης» του, όπου ο Χάρης ήταν αρκούντως αιχμηρός: «Γιάννη μου, η Άννα Μαρία έχει δίκιο στο αποτέλεσμα. Όταν έχεις εκλεγεί με σημαία την επανίδρυση του κράτους πρέπει να το κάνεις. Διότι εγώ δεν ψήφισα ΝΔ για να γίνει ο κάθε αποτυχημένος πολιτευτής (φίλος ή μη ελάχιστα μετράει) διοικητής σε δημόσιο οργανισμό. Και μη μου πεις αν οι ΠΑΣΟΚοι το κάνουν. Διότι δεν τους ψήφισα.» Για να συνεχίσει αργότερα: «Άσε που βαρέθηκα να ακούω για τις ηγετικές ικανότητες του Καραμανλή. Εγώ δεν τον πίστεψα ποτέ, διότι είναι συνεχιστής μιας συντηρητικής βαρονίας, αλλά "Αρχή άνδρα δείκνυσι" Γιάννη μου. Στα δύσκολα φάνηκε λίγος».\nΣτα περί επανίδρυσης του κράτους συμφώνησα, συμφωνώ, έτσι κι αλλιώς τα φωνάζω και θα τα φωνάζω σε όλους τους τόνους, αρκεί κάποιος να κάνει μια βόλτα στα παλιά μου κείμενα εδώ για να καταλάβει. Και σίγουρα η μη επανίδρυση του κράτους, ο μη εξορθολογισμός του, ο μη περιορισμός της σπατάλης και της ρεμούλας είναι παραλείψεις της Νέας Δημοκρατίας. Δεν μπορεί π.χ. να μην έχει μπει φρένο στη αλόγιστη σπατάλη των προμηθειών του τομέα της υγείας, την ίδια στιγμή που προληπτικές εξετάσεις και επεμβάσεις (για να μπορέσει μια γυναίκα νέα να διατηρηθεί γόνιμη) κόβονται από το ΙΚΑ ως «μη αναγκαίες», δηλαδή πρώτα πρέπει να στειρωθεί βιολογικά η νέα γυναίκα και μετά το ΙΚΑ θα σκορπίσει τα λεφτά μας στους διάφορους επιτήδειους μήπως και την θεραπεύσει !! (έχω γνώση συγκεκριμένου περιστατικού που με έκανε να φρίξω για την προκλητική ηλιθιότητα του υπαλλήλου του ΙΚΑ...). Δεν μπορεί πέντε χρόνια μετά την εκλογή σου να καταργείς βεβιασμένα κάποιους λίγους σπάταλους φορείς του Δημοσίου και την ίδια ώρα να μην κάνεις τίποτα όταν τέως βουλευτής σου και αποτυχημένος πολιτευτής σου πρόεδρος οργανισμού σχολιάζεται στις εφημερίδες για την προκλητική αγάπη του όχι προς τον οργανισμό αλλά προς την Porche Cayenne που ζητά να αγοράσει με δημόσια χρήματα... Και πόσα ακόμα...\nΠταίσματα, θα πει κάποιος, μπροστά στα όσα γίνονταν επί ΠΑΣΟΚ, το ζήτημα όμως είναι ότι το ΠΑΣΟΚ τιμωρήθηκε με την ψήφο του λαού του 2004 και το 2007 (ακόμα και φέτος) για αυτό και η Νέα Δημοκρατία εξελέγη για να φέρει το κάτι διαφορετικό. Αν συνεχίζει δε να έχει την εμπιστοσύνη (έστω και υπο επιτήρηση) του λαού είναι γιατί έχει στις τάξεις της πολιτικούς όπως ο Χατζηδάκης που μπορούν να παράγουν κάτι διαφορετικό, μπορούν να αλλάξουν κάτι στη χώρα. Εγώ και η πλειοψηφία όσων ασπάζονται τις απόψεις μου, τέτοιες πολιτικές επιδοτούμε και ψηφίζουμε, λιγότερο κράτος και καλύτερο κράτος, πολιτικούς και με ένσημα και όχι μόνο με οικογενειακά εύσημα...\nΌταν έθεσα το θέμα αυτό στην παρέα, ο Χάρης συνεισέφερε την γνώμη του «Με τον Κωστή είμαι με τα χίλια. Με διαφορά είναι στους διασωθέντες. Ίσως κι ο μόνος μαζί με τον Παπαθανασίου. Κι από την πρώτη τετραετία τη Μαριέτα. Έδωσε μάχες μόνη της». Και προσέθεσε: «Αλλά για να είμαστε δίκαιοι, ο Καραμανλής ήταν κι άτυχος. Για δύο λόγους και σε δύο φάσεις: 1. Πετρελαϊκή κρίση 2. Οικονομική κρίση. Βέβαια εκεί φαίνονται οι ηγέτες». Η περί ηγεσίας συζήτηση συνεχίστηκε με την Άννα Μαρία να δηλώνει ευθαρσώς «Οι ηγέτες Χάρη φαίνονται σ' όσα μπορούν να κάνουν κάτι. Ας πούμε στις πυρκαγιές. Όχι στις πυρκαγιές τις ανεξέλεγκτες με 20 μποφώρ, αλλά στις άλλες, πχ της Πάρνηθας, με 1 μποφώρ. Εκεί φαίνεται ο μηχανισμός. Όχι στα Δεκεμβριανά, που ακολούθησαν, αλλά στα υπόλοιπα επεισόδια, που προηγούνταν και προοιωνίζονταν τα Δεκεμβριανά. Όχι στην παγκόσμια οικονομική κρίση, (που δεν έχει έρθει ακόμα) αλλά στην μάζωξη των φόρων. Όταν στα μικρά αποδεικνύεσαι ανεπαρκής, τα μεγάλα θα σου έρθουν, δεν θα σου χαριστούν» και τον Χάρη να συμφωνεί «Δεν έχουμε τέτοιες ηγεσίες στην Ελλάδα. Κι είναι πολύ πολύ δυσάρεστο. Αλλά είναι λογικό επόμενο. Διότι έχουμε ανάλογο λαό, φοβάμαι. Με φωτεινές, ηρωϊκές εξαιρέσεις φυσικά».\nΑναζητούμε πολιτικούς με ποιότητα και τρόπο, «όπως ο Ράλλης» συμφώνησαν και οι δύο, αυτό όμως που μου προέκυψε από την όλη συζήτηση και που τελικά είναι και το μήνυμα των εκλογών είναι αυτό που έγραψε ο Χάρης «Χρειαζόμαστε στροφή στη Δημοκρατία. Να είμαστε πιο συμμέτοχοι όλοι μας. Να απαιτούμε πρόταση από κάθε κόμμα και κάθε βουλευτή. Να ελέγχουμε τον βουλευτή που ψηφίζουμε». Πόσο με ευχαρίστησε που ένας παλιός φίλος ήρθε να επαναλάβει αυτά που λέω τόσες μέρες, που δεν έχω κουραστεί να γράφω, τα περί ουσιαστικής συμμετοχής και όχι μόνο στις κάλπες...\nΚαι πόσο με ευχαρίστησε που μια νέα φίλη η Άννα Μαρία συμπλήρωσε τα παραπάνω με ένα λόγο καταλυτικό «αποχή που δίνει ένα μήνυμα δεν είναι το "πάμε παραλία". Αποχή με μήνυμα είναι το κάθομαι σπίτι μου. Ή το λευκό. Αυτά που γίνονται είναι απλή βαρεμάρα, και τίποτε άλλο. Και το μήνυμα που δίνει είναι το "είμαι καλοπερασάκιας ανεύθυνος", όχι "είμαι δυσαρεστημένος από το πολιτικό σύστημα". Όσο για το ρουσφέτι που λέγαμε πριν, η μαγκιά είναι να το έχεις, να το χρειάζεσαι και να μην το χρησιμοποιείς. Κι αυτοί που φέρονται έτσι είναι ελάχιστοι των ελαχίστων. Ό,τι άλλο είναι τραγούδι έξω από το χορό».\nΑν ψάχνετε λοιπόν το μήνυμα των Ευρωεκλογών της 7ης Ιουνίου 2009 στην Ελλάδα ξαναδιαβάστε αυτό το κείμενο, κατά τη γνώμη μου περιέχει μερικές ιδιαίτερα σημαντικές ερμηνείες του αποτελέσματος τις οποίες δυστυχώς φοβάμαι ότι δεν θα ακούσουμε από κανένα υπεύθυνο στόμα, νικητή ή ηττημένου...\nΓιατί αυτό ήταν το μήνυμα των εκλογών, ότι η μεγάλη πλειοψηφία του ελληνικού λαού ψήφισε δις Νέα Δημοκρατία για να αποκτήσει ένα καλύτερο κράτος, που θα σέβεται και θα νοιάζεται τον πολίτη. Και τι είδε πέντε χρόνια τώρα ;;; Είδε το ίδιο διεφθαρμένο «πράσινο» κράτος να ζει και να βασιλεύει και τους βουλευτές της Ν.Δ. να ...κάνουν πολιτική, να βολεύουν πολιτευτές, εαυτούς και αλλήλους, να βάζουν το δάχτυλο στο μέλι στα κρυφά και μετά να μας λένε ότι «το νόμιμο δεν είναι πάντα και ηθικό» πατώντας σε νόμους που είχε ψηφίσει το ΠΑΣΟΚ για να καλύψει τις ...πομπές του.\nΔίκαιη η αγανάκτηση (αν και δεν συμμερίζομαι όλα όσα γράφει) του φίλου στο blog «Βουλιαγμένο(;) εξτρέμ» που γράφει:\n«Λοιπόν Νεοδημοκράτη πέτυχες αυτό που ήθελες. Έβαλες κάθε κατεργάρη στον πάγκο του.\nΈχεις απόλυτο δίκαιο. Περίμενες τόσα χρόνια στη γωνία και πάλι βλέπεις το παιδί του Πασόκου του γείτονα να διορίζεται γιατί ο Ν.Δ. βουλευτής κάνει την πολιτική του.\nΟι στρατιωτικοί, οι αστυνομικοί και οι λοιποί ένστολοι στην παραμεθόριο υπηρετούσαν και ακόμα εκεί είναι.\nΟι δημόσιοι υπάλληλοι αν και είχαν τα προσόντα από το υπόγειο πήγαν στο ισόγειο. Χάρη στη ισονομία, οι διευθυντές παρέμειναν οι ίδιοι οι φαταούλες οι πράσινοι.\nΜετά από 5 χρόνια στις εκλογές τις ΕΡΤ το ΠΑΣΟΚ πήρε 70%.\nΟ Καραμανλής σου έταξε επανίδρυση του κράτους και δεν είδες τίποτα.\nΈπρεπε να πετάξει αμέσως έξω όλους αυτούς οι οποίοι διανοήθηκαν να αγγίξουν χρήματα του δημοσίου όσο υψηλά και αν ευρίσκονταν.\nΈγιναν βέβαια και πολλά που δεν είναι της παρούσης.\nΟ Καραμανλής πρέπει να ανασκουμπωθεί από αύριο. Πρώτο του μέλημα να βάλει τον Μειμαράκη γραμματέα ΑΜΕΣΩΣ.\nΑλλά ΝΕΟΔΗΜΟΚΡΑΤΗ πρόσεχε .Δεν πιστεύω να θέλεις να βλέπεις τα διάφορα νούμερα του ΠΑΣΟΚ να βγαίνουν και να πανηγυρίζουν και να ξερογλείφονται για την εξουσία.\nΔεν πιστεύω ότι θέλεις να φας στην μάπα την μαφία του ΠΑΣΟΚ που μόνος του σκοπός είναι η μάσα.\nΑν θέλεις πάμε όλοι μαζί έξω από τη Ρηγίλλης να φωνάξουμε ,να διαμαρτυρηθούμε και αν θέλεις να τα σπάσουμε.\nΑλλά θα επανέλθουμε...»\nΡεαλιστική και η δήλωση του πρωθυπουργού το βράδυ στο Ζάππειο:\nΑρκεί βέβαια να μη μείνει στα λόγια και να προχωρήσει σε έργα, σε πράξεις με ουσία, να σπάσει αυγά βρε αδερφέ !!! Ομελέτα αν δεν σπάσεις αυγά δεν τρως !!! Όχι τίποτε άλλο αλλά δεν ανέχομαι να είμαι προκλητικά αποκλεισμένος τόσα χρόνια ως το 2004 γιατί επέλεξα να μην συμμετέχω στο κόμμα-κράτος που διαχειριζόταν ο Σημίτης, να παραμένω αποκλεισμένος μετά το 2004 «μην τυχόν και μας κατηγορήσουν για ρεβανσισμό» και να ακούω από πάνω τον Καραμανλή από τηλεοράσεως να αθωώνει τον αρχιδιαπλεκόμενο Σημίτη την ίδια ώρα που τα τότε τσιράκια του μας εγκαλούν γιατί δεν τους συλλάβαμε εγκαίρως και διέφυγαν για το καταπράσινο σκάνδαλο της Siemens !!!\nΚαι πριν κλείσω το σημείωμα αυτό, να επαναφέρω το αναπάντητο ερώτημα: πόσα κόστισε στη Siemens η υπογραφή Παπακωνσταντίνου (ναι, του πρώτου εκλεγέντα ευρωβουλευτή του ΠΑΣΟΚ) στις ομόφωνες αποφάσεις με τις οποίες ο ΟΤΕ εκχωρούσε σκανδαλωδώς (κατά ομολογία Μαυρίδη) τα δικαιώματα του;;; Πόσα;;; Θα απαντήσει ποτέ κανείς;;;\nυ.γ. το μεγαλύτερο γέλιο το είχαν χθες οι διάφοροι χρυσοκάνθαροι των τηλεοπτικών μέσων, Εισαγγελάτοι και λοιποί. Αφού σε όλη τη διάρκεια της προεκλογικής περιόδου έστρεφαν προκλητικά και ιταμά κάθε συζήτηση στα εσωτερικά θέματα, τη μιζέρια, τη σκανδαλολογία, χθες εγκαλούσαν τους συμμετέχοντες πολιτικούς και ευρωβουλευτές για το ότι δεν συζήτησαν περί Ευρώπης. Και αυτοί, λίγοι, πολύ λίγοι και μικροί, κάθονταν και προσπαθούσαν να δικαιολογηθούν, αντί να σηκωθούν, να τους μουτζώσουν on camera και να φύγουν...


Τελ. ενημ.: 24.05, 21:43\nΟ Παγκόσμιος Οργανισμός Υγείας έχει πρόσφατα προειδοποιήσει ότι οι υψηλές θερμοκρασίες και η έκθεση στον ήλιο δεν «σκοτώνουν» τον ιό. Ωστόσο όπως λέει ο καθηγητής το ζήτημα είναι αρκετά περίπλοκο. «Όταν αρχίζουμε και κοιτάμε έναν έναν τους παράγοντες, όντως μπορεί να δούμε κάποιες στατιστικές αναλύσεις, οι οποίες να είναι αντιφατικές. Όμως, μιλάμε για έναν πολυπαραγοντικό ιό, που στη μετάδοσή του παίζει ρόλο η επιβίωσή του στα σταγονίδια -άρα η υγρασία-, η επιβίωσή του με βάσει τη θερμοκρασία και ταυτόχρονα μην ξεχνάμε, τον πολύ σημαντικό ρόλο που παίζει ο συγχρωτισμός. Υπάρχουν χώρες αυτή τη στιγμή με υψηλή θερμοκρασία, στις οποίες υπάρχουν κρούσματα. Θα πρέπει όμως να κοιτάξουμε τι συγχρωτισμό και τι επίπεδο υγιεινής έχουν αυτές οι χώρες». Το λοκ ντάουν δημιούργησε τη μείωση της μετάδοσης, όταν ο ιός ήταν ισχυρός, επισημαίνει ο κ. Βανταράκης. «Τώρα πέφτει η επιβίωση τού ιού, χωρίς αυτό να σημαίνει ότι μηδενίζεται.\nΟι υψηλές θερμοκρασίες σε συνδυασμό με την υγρασία και βέβαια με τη σταθερή απόσταση τον κρατούν σε χαμηλά επίπεδα».\nΓια τις πισίνες σύμφωνα με τον επιδημιολόγο, τα πράγματα είναι ακόμη καλύτερα γιατί το νερό είναι χλωριωμένο, όμως υπάρχει μία δυσκολία όσον αφορά το περιβάλλον έξω, λόγω του ότι υπάρχουν πλακάκια. «Ίσως θα ήταν καλό τώρα η χλωρίωση που πρέπει να γίνεται σταθερά και επαναλαμβανόμενα, να γίνεται σε βαθμό λίγο παραπάνω από τον κανονικό.\nΑλλά δεν υπάρχει κίνδυνος μέσα στην πισίνα, είναι πολύ μικρότερος ο κίνδυνος ακόμα και από το θαλασσινό νερό».


Εικόνα, ήθος, ύφος | Σελιδοδείκτες\nΤα σύντομα αυτά κείμενα του Ε.Χ. Γονατά, ανάμεσα στην πρόζα και την ποίηση, ενοποιούνται από την εικονοποιία τους, η οποία φανερώνει και τη σύνδεσή τους σε ένα βαθύτερο επίπεδο, αφηγηματικό, θεματικό αλλά και μεταφυσικό. Συνδυάζοντας την ομοούσια μεταφορά και παρομοίωση, ο Γονατάς χτίζει ανάλαφρα με τις έντεχνα κατασκευασμένες εικόνες και τα διακείμενά του (το σπαθί, τη λίμνη, την κυρά, τον ερημίτη, που παραπέμπουν στον Λάνσελοτ) τη θεματική της αναζήτησης του ιερού με τους δικούς του όρους συναίρεσης του φυσικού με το υπερφυσικό: η εικονοποιία αυτή αποτελεί ιδιαίτερο στοιχείο του ύφους και της ιδιοπροσωπίας του.\nΣύρθηκα στα στενά μουχλιασμένα λαγούμια, βαθιά μες στη γη. Το σπαθί αυλακώνοντας τα σκοτάδια, προχωρούσε κατά πάνω μου απειλητικό. Έκλεισα τα μάτια κι είπα μια μικρή προσευχή, όλη-όλη δυο λόγια. Πού περίσσευε τόπος να κάνω το σταυρό μου, έτσι που ήμουν σφηνωμένος σαν την ψίχα μέσα στο ξύλο του κλώνου.\nΠεράσανε στιγμές τραγικής αγωνίας· το λαγούμι αντηχούσε ώς πέρα τους χτύπους της καρδιάς μου. Δειλά-δειλά ξανάνοιξα τα βλέφαρα.\nΠερπατώ στο χωριό με τα παλιά μισογκρεμισμένα του σπίτια. Τα πιο πολλά, για παραθυρόφυλλα έχουνε κόκκινους μπερντέδες και καθώς ο άνεμος τούς σηκώνει κάθε τόσο, φανερώνονται από μέσα καπνισμένα δοκάρια. Σ’ ένα μπαλκόνι με ωραία σκαλισμένα κάγκελα, στέκεται μια γυναίκα με άσπρα μαλλιά και μακρύ φόρεμα· το χρώμα του θυμίζει βατόμουρα. Στο λαιμό της για μαντήλι φοράει ένα ολοκαίνουργιο πράσινο χαρτονόμισμα, πιασμένο με μια καρφίτσα που το ρουμπίνι της λάμπει σαν χοντρός κόμπος αίμα. Είναι σκυμμένη στη γλάστρα της και την ποτίζει τραγουδώντας. Έχει γλυκιά κι απαλή φωνή· κάθομαι δακρυσμένος και την ακούω. Για μια στιγμή οι ματιές μας συναντιούνται και μου γνέφει πως θέλει κάτι να μου δώσει. Απλώνω τα χέρια μου —όπως μου δείχνει— αγκαλιά. Κι αρχίζει να μου ρίχνει, βγάζοντας μέσ’ απ’ το φουστάνι της που τα είχε κρυμμένα, μήλα ζεστά, όπως αυτά που πουλάνε στα πανηγύρια, ψημένα σε μικρούς χωματένιους φούρνους, πασπαλισμένα με άχνη ζάχαρη και καρφωμένα ύστερα, σαν κεφαλάκια μωρών, πάνω σε μακριά ξύλα με πολλά παρακλάδια.\n«Είμαι ο άνεμος», της ψιθύρισα απαλά στ’ αυτί. «Πάμε πίσω από κείνη τη συκιά. Θα φυσήξω, και θα πέφτουν τα φύλλα της γύρω μας, σιγά-σιγά· έτσι κανένα αδιάκριτο μάτι δε θα μπορεί να μας δει όταν θα σ’ αγκαλιάζω».\nΕκείνη, βγάζοντας απ’ τα μαλλιά της ένα μικρό νόμισμα, μου το ’δειξε, κι ύστερα κοιτάζοντας πέρα, κατά τη μεριά που υψωνόταν μοναχική η συκιά, άρχισε να το παίζει στη φούχτα της.\nΧωρίς να διστάσω βούτηξα στο νερό. Έφτασα γλήγορα στο βυθό. Έψαχνα, έψαχνα, παραμερίζοντας τα ψηλά χορτάρια, όμως το νόμισμα δε φαινόταν πουθενά. Λυπημένος, αποφάσισα ν’ ανέβω, αφού πρώτα ξέχωσα μέσα απ’ το βούρκο ένα ασημένιο κουταλάκι να της το φέρω. Βαστώντας το σφιχτά στο χέρι, βγήκα στην επιφάνεια.\n«Μ’ αυτό έτρωγα, μικρός», ετοιμαζόμουν να της πω, μα είχε γίνει άφαντη· και το νόμισμα που γύρευα τόσην ώρα γυάλιζε στις πέτρες της όχθης.\nΚατάλαβα πως ήταν άσκοπο να τη φωνάξω· εξάλλου δεν ήξερα τ’ όνομά της.\nΕ.Χ. Γονατάς, Το βάραθρο, Στιγμή, Αθήνα 1984, σ. 16-17, 28, 38-39 & 61-63.